title: Isis (järjestö)

text: Järjestö on taistellut sekä Irakin että Syyrian hallitusta vastaan, koska nämä ovat šiialaisten käsissä. Isis vihaa alueen kaikkia valtioita ja muita uskontoja kuin sunni-islamia. Šiiat ovat Isisin mielestä harhaoppisia. Saudi-Arabian on väitetty tukeneen Isisiä, mutta maa hajotti siellä toimineen Isisin solun ja sanoo järjestön olevan uskonnon valepuvussa olevia terroristeja. Saudi-Arabialla on esitetty olevan kaksijakoinen suhtautuminen Isisiin. Yhtäältä maan on sanottu tukeneen Isisiä sen taistelussa saudien vääräuskoisiksi tuomitsemia šiioja vastaan. Toisaalta saudihallitsijat pelkäävät nyt Isisin myös pyrkivän syrjäyttämään saudidynastian Saudi-Arabian johdosta. Isisillä on Saudi-Arabiassa vahva kannatus: saudiarabialaisen Al-Hayat -sanomalehden kyselyssä 92 prosenttia vastaajista piti Isistä islamin ja islamilaisen lain arvojen mukaisena.


title: Isis (järjestö)

text: Isis on taistellut Syyrian sisällissodassa myös maltillisia kapinallisia vastaan.


title: Isis (järjestö)

text: Isis on uhannut tuhota Hamas-järjestön Gazassa.


title: Isis (järjestö)

text: Yhdysvaltalaisen BuzzFeedin toimittaja haastatteli Turkissa ihmissalakuljettajia, jotka kertoivat että Isis soluttaa taistelijoitaan Syyrian pakolaisina Euroopan maihin. Taistelijat lähtevät Turkin satamista laivoilla Välimeren yli Italiaan ja hakemaan turvapaikkaa maista, joista sen saa helposti, kuten Saksasta tai Ruotsista. Yhdysvaltain senaatin tiedusteluvaliokunnan ja puolustusvaltiokunnan jäsenet vahvistivat tietävänsä tästä. Entisen Syyrian turvallisuusjoukkojen jäsenen, sitten Yhdysvaltain tukemaan FSA:han loikanneen ja siitä Isisiin siirtyneen Isis-toimijan väitteitä 4000 taistelijan määrästä ei voi pitää uskottavana.


title: Isis (järjestö)

text: Euroopassa on epäilty Isisin muodostavan "nukkuvia soluja", jotka ovat valmiita terrori-iskuihin. Tiedustelupalvelut uskovat näitä olevan noin 20 ja niissä 120–180 jäsentä Ranskassa, Saksassa, Belgiassa ja Alankomaissa. Myös Ruotsissa on Isis-loikkareiden mukaan soluja.


title: Isis (järjestö)

text: Isisin jäsenet ovat julkaisseet Twitterissa useita valokuvia, joissa kuvataan Rooman ja Milanon nähtävyyksiä pahvilapulle kirjoitetun viestin kanssa, jossa ilmoitetaan järjestön jäsenten "odottavan H-hetkeä."


title: Isis (järjestö)

text: Brittilehdet ovat kertoneet Isisin aikovan lähettää Eurooppaan jopa puoli miljoonaa laitonta maahantulijaa Libyasta "psykologisena aseena".


title: Isis (järjestö)

text: Vuonna 2016 Isis on aiempaa aktiivisemmin yllyttänyt länsimaissa asuvia nuoria muslimeja tekemään siviileihin kohdistuvia murhaiskuja kotimaissaan sitä mukaa, kun järjestö itse on joutunut ahtaalle Irakissa ja Syyriassa. Iskujen jälkeen Isis on yleensä ottanut vastuun iskuista, vaikka järjestöllä ei ennen iskua olisi ollut mitään tietoa teon suorittajista.


title: Isis (järjestö)

text: Isisiin kytköksissä oleva egyptiläisryhmä on ilmoittanut tiputtaneensa 31. lokakuuta 2015 pudonneen Airbus A321-200 -koneen tölkkipommilla. Huonomaisen Kolavia-lentoyhtiön kone lähti 5.58 Sharm el-Sheikhistä ja putosi Siinain autiomaan yllä. Kaikki koneen 224 matkustajaa, joista suurin osa oli venäläisiä, kuolivat turmassa. Turmaa epäiltiin aluksi teknisistä ongelmista, mutta tutkinnan edettyä Venäjäkin joutui myöntämään koneen pudonneen pommi-iskun seurauksena.


title: Isis (järjestö)

text: Isis on julistautunut Libanonissa Hizbollahin hallitsemalla alueella etelä-Beirutissa 12. marraskuuta 2015 tapahtuneen kaksoispommi-iskun tekijäksi. Iskuissa kuoli 43 ihmistä ja haavoittui yli 230 ihmistä. Bourj al-Barajnen alueella räjähti iltakuudelta ruuhka-aikaan pommi leipomon edustalla ja hieman myöhemmin läheisen moskeijan vieressä. Alun perin viiden itsemurhapommittajan oli tarkoitus osallistua iskuun, mutta yksi pommittajista ei koskaan saapunut Libanoniin, yksi pidätettiin ja yksi ei ehtinyt räjäyttää pommivyötään. Iskujen seurauksena viranomaiset pidätettivät seitsemän syyrialaista ja kaksi libanonilaista. Viranomaisten mukaan tekijöiden oli aluksi tarkoitus iskeä Hizbollahin sairaalaan, mutta tiukkojen turvatoimien takia hyökkäyskohde vaihtui.


title: Isis (järjestö)

text: Isisin epäillään tehneen useita terrori-iskuja myöhään illalla 13. marraskuuta 2015 Ranskassa Pariisissa ja sen esikaupungissa Saint-Denisissä. Niissä kuoli arvioiden mukaan ainakin 129 ihmistä ja 352 loukkaantunutta on viety sairaalaan, heistä noin 99 on kriittisessä tilassa. Ranskan presidentti Francois Hollande pitää iskujen tekijänä Isisiä sen jälkeen, kun se oli ilmoittautunut iskujen tekijäksi sosiaalisessa mediassa.


title: Isis (järjestö)

text: Isis ilmoittautui Brysselin pommi-iskujen tekijäksi 22. maaliskuuta 2016. Pommi-iskut tapahtuivat aamulla noin kello 8 paikallista aikaa Brysselin lentoasemalla ja Maelbeek/Maalbeekin metroasemalla Brysselin keskustassa. Kaksi räjähdystä tapahtui kansainvälisten lentojen lähtöselvitystilassa lähellä American Airlinesin tarkastuspistettä ja kolmas räjähdys Maelbeek/Maalbeekin metroasemalla. Viranomaiset sulkivat lentokentän ja metron. Saman aamupäivän aikana lentokentältä löytyi räjähtämätön itsemurhaliivi sekä Kalašnikov-rynnäkkökivääri.


title: Isis (järjestö)

text: Belgian terveysministerin mukaan lentokentällä tapahtuneissa räjähdyksissä on kuollut ainakin 14 ihmistä ja loukkaantunut 81 ihmistä. Metron pommituksessa on kuollut metroa operoivan STIB:n tietojen mukaan ainakin 20 ihmistä ja loukkaantunut 55, joista kymmenen kriittisesti. Belgian liittovaltion syyttäjän mukaan kaikki kolme räjähdystä olivat terroristi-iskuja, ja ainakin toinen lentokentän räjähdyksistä oli todennäköisesti itsemurha-isku.


title: Isis (järjestö)

text: Islamistinen Isis-järjestö tuottaa paljon enemmän propagandaa kuin mikään muu jihadistiliike. Järjestö keskittyy viestinnässään uusien jäsenten houkutteluun islamistisen utopian esilletuonnilla. Islamistisen yhteiskunnan luvataan olevan kukoistava ja onnellinen. Kuva-aineistoissa esitetään nauravia lapsia ja onnea, sen sijaan järjestön julmuudesta, väkivallasta ja rangaistuksista kertoo vain hyvin pieni osa viestintämateriaalista. Esimerkiksi kuukauden seurantajakson aikana Isis julkaisi yli tuhat erilaista tiedotusaineistoa eri puolilla maailmaa, ja joukossa oli myös videoita ja valokuvakertomuksia. Valtaosa aineistosta oli peräisin Irakin ja Syyrian alueelta.


title: Isis (järjestö)

text: Lokakuussa 2014 libyalainen Islamilaisen nuorison šura-neuvosto vannoi uskollisuutta kalifaatille. Ryhmällä on noin 800 taistelijaa Libyassa ja se toimii lähinnä Itä-Libyan Bengasissa. Loppuvuodesta 2014 ryhmä otti haltuunsa 100 000 asukkaan Darnan kaupungin. Helmikuussa 2015 ryhmä otti haltuunsa pienen Nofaliyan kaupungin ja pian kohteita Sirtissa. Helmikuussa 2015 Libyan Isis julkaisi oman videonsa, jossa mestataan 21 kaapattua Egyptin koptikristittyä Libyassa.


title: Isis (järjestö)

text: Lokakuussa 2014 egyptiläinen Siinain provinssi (aiemmalta nimeltään Ansar Bait al-Maqdis) julisti uskollisuutensa kalifaatille. Ryhmä toimii Egyptin Siinailla.


title: Isis (järjestö)

text: Eräät afganistanilaiset ja pakistanilaiset ryhmittymät ovat vannoneet uskollisuutta Isisille.


title: Isis (järjestö)

text: AQIM:ista eronnut ja Isikseen liittynyt ryhmä mestasi ranskalaisen turistin Algeriassa syyskuussa 2014. Ryhmällä ei ole ollut muuta mainittavaa toimintaa.


title: Isis (järjestö)

text: Suurin osa Kaukasian emiraatin komentajista Tšetšeniassa ja Dagenstanissa on vannonut uskollisuutta Isisille.


title: Isis (järjestö)

text: Nigerialainen Boko Haram on vannonut uskollisuutta kalifaatille.


title: Isis (järjestö)

text: Koska Isisin toiminnassa on lukuisia ristiriitaisuuksia, järjestön johtajien todellisesta uskonnollisuudesta on kahta käsitystä. Yhden käsityksen mukaan Isis on omistautunut äärikonservatiivisen islamilaisen valtion perustamiselle hintaan mihin hyvänsä, ja siksi se muuntaa uskonnollisia oppejaan tarpeen mukaan käytännön syistä ja tekee myönnytyksiä, jotta se pääsisi tavoitteeseensa tehokkaammin. Toisen näkemyksen mukaan Isisin johtajat ovat vain rikollisia tai kyynikoita, jotka eivät itse usko omaan apokalyptiseen ja puritaaniseen retoriikkaansa, vaan käyttävät uskonnollisia symboleja, lakeja, profetiaa ja islamilaisen kalifaatin piirteitä vain keinoina päästä valtaan ja pysyä vallassa.


title: Isis (järjestö)

text: Isis hallitsee merkittäviä öljykenttiä ja öljynjalostamoja valtaamillaan alueilla, ja se onkin yksi historian vauraimmista terroristijärjestöistä. Syyskuussa 2014 arvioitiin että Isis vaurastuu öljytulojensa kautta yli miljoonalla eurolla päivittäin. Organisaatiolla sanottiin olevan öljyvaroja hallussaan kahden miljardin dollarin edestä. Isisin hallitsemilla öljykentillä Pohjois-Irakissa pumpattiin tuolloin öljyä päivittäin 25 000 – 40 000 barrelia. Isis salakuljettaa Irakista pumpattua öljyä Saddam Husseinin ajoilta lähtien alueilla sijainneita salakuljetusreittejä pitkin Syyriaan, Turkkiin, Irakin Kurdistaniin ja Iraniin. Isisin pääasiallinen öljyntuotantoalue sijaitsi marraskuussa 2015 Irakin Qayyarrassa ja Syyrian itäosassa Deir ez-Zorin maakunnassa. Tuolloin Financial Times arvioi järjestön öljytulojen olevan 1,4 miljoonaa dollaria päivässä. Vuodessa öljytuloja kertyy lähes 470 miljoonaa euroa. Yhdysvaltain johtama liittouma on kohdistanut pommituksia Isisin hallussa oleviin öljylaitoksiin. Öljyn maailmanmarkkinahinnan romahtaminen on laskenut järjestön tuloja.


title: Isis (järjestö)

text: Isis hankkii rahaa myös lahjoituksina, pankkiryöstöillä, huumekaupalla, salakuljetuksella ja antiikkiesineiden myynnillä.


title: Isis (järjestö)

text: Isiksen väitetään ansaitsevan kahdeksan miljoonaa dollaria kuukaudessa kiristyksellä – kiristyksen kohteena on paikallinen liike-elämä. Isis kutsuu itse suojelurahoja ”vallankumousveroksi”. Rahan maksamatta jättäminen voidaan kostaa uhkailulla ja väkivallalla.


title: Isis (järjestö)

text: Isis oli ansainnut 65 miljoonaa dollaria lokakuuhun 2014 mennessä panttivankien sieppaamisilla. Sen hallussa oli lokakuussa 2014 noin 40 prosenttia Irakin maan vehnäntuotannosta. Järjestö on vallannut hallinnon viljavarastoja ja myy viljaa paikalliselle väestölle omaan laskuunsa.


title: Isis (järjestö)

text: Kalifi on ilmoittanut, että Islamilainen valtio ottaa käyttöön metallikantaisen rahayksikön Islamilaisen dinaarin "tyrannimaista rahoitusjärjestelmää" muuttaakseen.


title: Isis (järjestö)

text: Tammikuussa 2015 Isisin valloittamilla alueilla toimivien pankkien käteisvarojen arvioitiin ehtyneen. Syyrian Raqqassa Isis maksoi edelleen palkkoja taistelijoille ja julkisten alojen työntekijöille, mutta kaupungista saatujen raporttien mukaan järjestöllä on vaikeuksia ylläpitää palveluja.


title: Isis (järjestö)

text: Isisin taistelijat ovat nykyaikaisesti varustettuja ja pystyvät tehokkaaseen, kurinalaiseen sodankäyntiin. Järjestö on kehittynyt asteittaisesti terroristijärjestöstä yhä enemmän tehokkaaksi puolisotilaalliseksi armeijaksi, joka on taitava kaupunkisissisodassa. Isisillä on satojen miljoonien eurojen omaisuus. Järjestö värvää taistelijoita eri puolilta maailmaa. Isis on saanut nykyaikaista amerikkalaista aseistusta sotasaaliina Irakin armeijalta. Ammuksia, joita voi taistelujen aikana kulua kymmeniätuhansia päivässä, Isis ostaa pimeiltä markkinoilta. Asekauppiaat, joiden asiakas Isis on, ostavat ammuksia Isiksen vihollisilta, eli Assadin hallinnolta, sitä vastaan taistelevilta kapinallisilta sekä irakilaisilta. Erään asekauppiaan mukaan Isis voisi ostaa myös israelilaisia tuotteita, mutta niitä ei ole helposti saatavilla.


title: Isis (järjestö)

text: Isisillä tiedetään olevan seuraavanlaista sotilaskalustoa:


title: Junge

text: Junge voi tarkoittaa ainakin seuraavia:


title: Charlien enkelit (täsmennyssivu)

text: Charlien enkelit (engl. "Charlie’s Angels") on vuosina 1976–1981 tuotettu televisiosarjaa. Sen lisäksi se voi tarkoittaa seuraavia televisiosarjaan pohjautuvia teoksia:


title: Plamen Orešarski

text: Plamen Vasilev Orešarski (, s. 21. helmikuuta 1960) on bulgarialainen taloustieteilijä ja poliitikko. Hän toimi Bulgarian pääministerinä 2013–2014. Aikaisemmin Orešarski on toiminut maansa talousministerinä 2005–2008, ja johti silloin suurta verouudistusta.


title: Loco de Amor

text: Loco de Amor (suom. "hullu rakkaus") on Juanesin kuudes studioalbumi, joka julkaistiin 11. maaliskuuta 2014.


title: Loco de Amor

text: Albumi nousi Yhdysvalloissa Billboard 200 -listan sijalle 36.


title: Eero Lähdesmäki

text: Eero Matias Lähdesmäki (18. syyskuuta 1914 Ylistaro – 14. lokakuuta 1941 Tsalkki–Suojärvi-tie) oli suomalainen seiväshyppääjä, ammatiltaan poliisi. Eero Lähdesmäen serkkuja olivat painijat Kalervo ja Veikko Rauhala.


title: Eero Lähdesmäki

text: Eero Lähdesmäki aloitti aktiivisen urheilu-uransa 20-vuotiaana Kurikan Reinikan veljessarjan – Frans, Aatto ja Aulis Reinikan – innoittamana. Ensimmäisen kilpailuvuoden 1935 tulos oli 315 cm. Silloinen seura oli kotipaikkakuntansa Ylistaron Kilpa-Veljet. Seuraavana vuonna 1936 yhdessä Aulis Reinikan kanssa kilpaillessaan kehitys oli nopeaa ja tulosparannus oli merkittävä eli vuoden paras 370 cm. Vuonna 1937 Lähdesmäki oli jo Suomen seiväshyppyparhaimmistoa tuloksen ollessa 390,5 cm. Samana vuonna hänellä oli ensimmäiset maaottelunsa.


title: Eero Lähdesmäki

text: Vuodesta 1938 vuoteen 1940 Eero Lähdesmäki oli Suomen parhaimpia seiväshyppääjiä, ja tavoitteena sittemmin pitämättä jääneet vuoden 1940 kotiolympialaiset. Kovina kilpakumppaneina olivat kotimaakuntansa kurikkalainen Aulis Reinikka ja Lähdesmäen poliisiammatin mukanaan tuoman uuden kotipaikan Kemin ja uuden seuran Kemin Kunnon Veikko Kairento. Juoksunopeuden parannuttua Lähdesmäen tulokset ja saavutukset paranivat merkittävästi. Hän saavutti näinä kolmena vuotena mestaruuden vuonna 1938 ja hopeaa Reinikan jälkeen vuosina 1939 ja 1940.


title: Eero Lähdesmäki

text: Urheilu-uran päätepisteenä ja erinomaisena päätöksenä olivat syyskuun 1940 kolmimaaottelun Suomi–Ruotsi–Saksa lajivoitto tuloksella 400 cm sekä Budapestissä Unkari–Suomi-maaottelussa saavutettu ennätys 416 cm. Tulos 416 oli sen vuoden Euroopan tilaston neljänneksi paras tulos – edellä vain venäläisiä hyppääjiä. Maaotteluita kertyi kaikkiaan viisi. Lähdesmäki paransi seiväshypyn Suomen ennätystä vuosina 1939–1940 409:stä 416:een. Tulos säilyi Suomen ennätyksenä kesään 1947, jolloin tuleva olympiahopeamitalisti Erkki Kataja rikkoi sen.


title: Eero Lähdesmäki

text: Kesällä 1941 Lähdesmäki ylitti vielä tasan neljä metriä, mutta kesäkuussa alkanut Jatkosota lopetti urheilutoiminnan. Lähdesmäki toimi Jatkosodan aikaan sotapoliisina ja oli palaamassa lokakuussa lomalle, kun hän putosi sotilaita lomalle kuljettaneen kuorma-auton lavalta pyörien alle, kun auto paiskautui kolarissa kivikkoon.


title: Soe Tjen Marching

text: Soe Tjen Marching (s. 23. huhtikuuta 1971 Surabaya) on indonesialainen säveltäjä. Hän asuu nykyään sekä Indonesiassa että Isossa-Britanniassa. Hän opiskeli alun perin viulunsoittoa ja sitten Slamet Abdul Sjukurin johdolla myös sävellystä. Hän täydensi sävellysopintojaan John Cousinin johdolla Canterburyn yliopistossa Uudessa-Seelannissa vuosina 1993–1994. Myöhemmin Marching opiskeli Monash-yliopistossa Australiassa, jossa hän sai filosofian tohtorin arvon Aasian tutkimuksessa ja naistutkimuksessa vuonna 2003.


title: Soe Tjen Marching

text: Marchingin musiikkia on esitetty Indonesian lisäksi Saksassa, Japanissa ja Uudessa-Seelannissa. Hän on myös esiintynyt viulistina Surabayan sinfoniaorkesterin kanssa ja lisäksi julkaissut muun muassa esseitä, runoja ja novelleja. Marchingin sävellystuotanto koostuu pääasiassa kamarimusiikki- ja pianoteoksista.


title: Viktor Amadeus II

text: Viktor Amadeus II (14. toukokuuta 1666 Torino, Savoiji – 31. lokakuuta 1732 Moncalieri, lähellä Torinoa) oli Savoijin herttua vuosina 1675–1730 sekä Sardinian kuningaskunnan ensimmäinen kuningas vuosina 1720–1730. Hän hallitsi myös Sisiliaa vuosina 1713–1720.


title: Viktor Amadeus II

text: Viktor Amadeus II:n vanhemmat olivat Savoijin herttua Kaarle Emanuel II sekä hänen puolisonsa, Savoiji-Nemoursin herttuatar Maria Johanna. Viktor Amadeuksesta tuli Savoijin herttua vain 9-vuotiaana hänen isänsä kuoltua kesäkuussa 1675, mutta vuoteen 1682 saakka herttuakuntaa hallitsi hänen äitinsä johtama holhoojahallitus, jonka ulkopolitiikka myötäili Ranskaa. Hän myös nai Ranskan kuningas Ludvig XIV:n veljentyttären, Orléansin herttuatar Annan. Viktor Amadeus halusi kuitenkin irrottaa Savoijin Ranskan ohjauksesta, joten yhdeksänvuotisen sodan puhjettua hän liittyi vuonna 1690 sotaan Habsburgien puolelle Ranskaa vastaan. Kun hänen tärkein liittolaisensa Espanja ei hyväksynyt Milanon liittämistä Savoijiin, hän teki vuonna 1696 edullisen erillisrauhan Ranskan kanssa. Espanjan perimyssodassa Viktor Amadeus soti aluksi Ranskan rinnalla, mutta vaihtoi vuonna 1703 puolta ja liittyi jälleen Ranskan vastaiseen koalitioon. Hänen sukulaisensa Eugen Savoijilaisen vuonna 1706 ranskalaisista saavuttama voitto Torinon taistelussa merkitsi Savoijin ja koko Pohjois-Italian vapautumista Ranskan vallasta.


title: Viktor Amadeus II

text: Utrechtin rauha vuonna 1713 vahvisti Lombardian liittämisen Savoijiin ja Viktor Amadeus sai sen yhteydessä Sisilian kuninkaan arvon. Kvadrupelallianssin painostuksesta hän vaihtoi kuitenkin Sisilian vuonna 1720 Sardinian saareen ja otti samalla nimikkeekseen Sardinian kuningas. Jouduttuaan konfliktiin Itävallan ja Espanjan kanssa Viktor Amadeus luopui syyskuussa 1730 kruunusta poikansa Kaarle Emanuel III:n hyväksi. Hän yritti ottaa lokakuussa 1731 kruunun takaisin itselleen, mutta Kaarle Emanuel vangitutti hänet. Hän vietti loppuikänsä vankina Rivolin linnassa. Viktor Amadeuksen hallitsijakaudella Sardinian kuningaskunnassa toteutettiin nimellä "Codex Victorianus" tunnettu lakikodifikaatio. Hänen sukunsa hallitsi Sardiniaa ja sen jälkeen Italian kuningaskuntaa vuoteen 1946 saakka.


title: Jessica Lindfors

text: Jessica Lindfors (o.s. Hartikainen) (s. 24. kesäkuuta 1977 Espoo) on suomalainen yleisurheilija, joka kilpaili aktiiviurallaan pääasiassa pikajuoksussa, pituushypyssä ja kolmiloikassa. Hänen seuransa oli Espoon Tapiot. Hänen valmentajinaan toimivat Lasse Hartikainen (1983–1993), Lassi Korhonen (1993–1997), Harri M. Hakkarainen (1997–1999) ja Joachim Barthold (1999–2004).


title: Jessica Lindfors

text: Jessica Lindfors voitti kolmiloikassa 16-vuotiaiden Suomen mestaruuden Jalasjärvellä vuonna 1993 ja 19-vuotiaiden mestaruuden Pieksämäellä 1995. Mestaruuksien lisäksi kolmiloikkapaikalta tuli 18-vuotiaiden hopea vuonna 1994, 19-vuotiaiden hopea vuonna 1996, 22-vuotiaiden hopea vuonna 1997 ja pronssi samasta sarjasta vuonna 1999. Lisäksi Lindforsin palkintokaapista löytyy 16-vuotiaiden 4 × 100 metrin viestikulta vuodelta 1992 ja seuraavalta vuodelta hopea. Vuodelta 1992 on myös 16-vuotiaiden tyttöjen SM-pronssi 4 × 300 metrin viestistä. Pituushypyssä Lindforsin paras suoritus junioreiden SM-tasolla oli 22-vuotiaiden sarjan kuudes tila vuonna 1997.


title: Jessica Lindfors

text: Viimeiset kisansa Lindfors kilpaili kaudella 2004.


title: Carl Emil Cedercreutz

text: Carl Emil Cedercreutz (2. toukokuuta 1806 Pori – 10. helmikuuta 1869 Pietari) oli suomalainen juristi, vapaaherra ja senaattori, joka kuului aateliseen Cedercreutz-sukuun. Hän työskenteli muun muassa Turun ja Viipurin hovioikeuksissa sekä Suomen valtiosihteerinviraston arkistonhoitajana Pietarissa. Cedercreutz oli Senaatin oikeusosaston jäsen vuosina 1856–1857, josta hän siirtyi Pietarissa toimineeseen Suomen asiain komiteaan. Vuosina 1854–1856 Cedercreutz oli Mikkelin läänin kuvernöörinä. Hovioikeudenneuvoksen arvonimi hänelle myönnettiin 1854.


title: Carl Emil Cedercreutz

text: Cedercreutzin isä oli Ruotsista vuonna 1801 muuttanut Köyliönkartanon isäntä ja hovijahtimestari Axel Reinhold Cedercreutz, jolta Carl Emil peri kartanon hallintaansa tämän kuoltua 1859. Hänen veljensä oli kenraalimajuri ja valtiopäivämies Johan Axel Cedercreutz, joka toimi muun muassa Turun ja Porin läänin kuvernöörinä. Carl Emil Cedercreutz avioitui vuonna 1844 viipurilaisen Emilia Hackmanin kanssa. Heidän poikansa, lääkäri Emil Waldemar Cedercreutz tunnettiin kirjailija Nanny Cedercreutzin puolisona. Tytär Sofia Maria Cedercreutz puolestaan avioitui vuonna 1868 Ateenassa amiraali Johan von Kraemerin kanssa.


title: Suomen valtiosihteerinvirasto

text: Suomen valtiosihteerinvirasto oli vuosina 1826–1918 autonomisen Suomen suuriruhtinaskunnan edustajana Pietarissa toiminut virasto. Sen päällikkönä oli ministerivaltiosihteeri (vuoteen 1834 valtiosihteeri), joka oli korkein suomalainen viranomainen Venäjän keisarin luona. Virastoa kutsuttiin myös Hänen Majesteettinsa Keisarin Suomen kansliaksi.


title: Suomen valtiosihteerinvirasto

text: Suomen itsenäistymisen jälkeen ministerivaltiosihteeri oli lyhyen aikaa Suomen diplomaattinen edustaja Pietarissa, kunnes valtiosihteerinvirasto lakkautettiin kesäkuussa 1918. Valtiosihteerinviraston edeltäjänä toimi vuosina 1808–1826 Suomen asiain komitea.


title: Richard Baer

text: Richard Baer (9. syyskuuta 1911 - 17. kesäkuuta 1963) oli Auschwitzin keskitysleirin kolmas ja viimeinen komendantti. Hän toimi virassaan maaliskuusta 1944 helmikuuhun 1945 asti. Lokakuussa 1960 hänestä annettiin pidätysmääräys ja metsurina työskennellyt Baer löydettiin Hampurin läheltä nimellä Karl Egon Neumann. Hän menehtyi sydänkohtaukseen tutkintavankeudessa.


title: Otto-Iivari Meurmanin puisto

text: Otto-Iivari Meurmanin puisto Helsingin Käpylässä on sekä yleinen puisto että viereisen peruskoulun piha. Noin 1,2 hehtaarin laajuista puistoa rajaavat Pohjolankatu ja Kullervonkatu. Käpylän pelastusasema sijaitsee puiston kaakkoispuolella. Puisto on nimetty asemakaavaopin professorin Otto-Iivari Meurmanin mukaan.


title: Otto-Iivari Meurmanin puisto

text: Käpylän vanhassa keskustassa olevan puiston ympäristön talot on rakennettu 1950-luvulla. Huonoon kuntoon päässyt puisto kunnostettiin 2000-luvun ensimmäisen vuosikymmenen puolivälissä ympäristöönsä soveltuvaan henkeen, kunnostus valmistui 2005. Puisto palkittiin kunniamaininnalla Vuoden ympäristörakenne -kilpailussa vuonna 2007. Peruskorjauksen suunnittelusta vastasivat Matti Liski ja Tiina Perälä maisema-arkkitehtitoimisto Näkymästä.


title: Otto-Iivari Meurmanin puisto

text: Puisto jakaantuu useaan osaan. Koilliskulmassa on männikköinen mäki. Lounaiskulmassa lähinnä Pohjolankadun ja Kullervonkadun risteystä on laaja nurmikenttä. Koulurakennuksen eteläpuolella on puiston leikkikenttä ja kaakossa ovat 1960-luvulla rakennetut pallokentät, joita peruskorjauksessa pienennettiin. Nurmikentän ja pallokenttien välissä on puistolle puutarhamaisen ilmeen antava perenna-alue.


title: Irakin kriisi

text: Irakin kriisi on Isis-järjestön hyökkäyksestä 2014 alkanut ja edelleen jatkuva sota Irakissa.


title: Irakin kriisi

text: Kapinallinen jihadistijärjestö Isis valtasi nopeasti laajoja alueita Pohjois-Irakissa. Tämä johtui pääosin Irakin armeijan heikkoudesta. Pian Isis uhkasi kukistaa Irakin hallituksen, ja pirstoa maan osiin. Isis pyrki luomaan sunnilaisen kalifaatin sodan ja hirmuhallinnon avulla. Järjestö myös halusi vallata öljykenttiä ja jalostamoja. Öljyn hinta nousi korkealle. Irakiin oli syntymässä suuri terrorismin tukialue. Irakin armeija ei kyennyt kukistamaan Isisiä. Yhdysvallat kokosi liittouman, joka alkoi taistella Isisiä vastaan pääosin ilmaiskuin.


title: Irakin kriisi

text:
Irakin joukkojen avuksi tuli šiiamilitian lisäksi iranilaisia ja maan sisäisiä shiiataistelijoita.
Vaikka Isis menetti jonkin verran tukialueitaan vuoden 2015 ensimmäisellä puoliskolla, se hallitsi yhä laajaa aluetta. Mutta vuonna 2017 Isisin valvoma alue kutistui huomattavasti Irakissa ja sen naapurimaassa Syyriassa.


title: Irakin kriisi

text: Irakin väestö on jakautunut pääosin kolmeen etniseen ryhmään, joita ovat sunnit, šiiat ja kurdit. Saddam Husseinin sunnienemmistöinen, mutta maallinen poliisivaltio kukisti raa'asti šiiojen ja kurdien kapinat. Kun Yhdysvallat kaatoi Saddam Husseinin diktatuurin, niin radikaalit šiia- ja sunnijärjestöt alkoivat kamppailla aseellisesti keskenään. Šiiat nousivat valtaan, ja radikaalit sunnijärjestöt taistelivat šiiajärjestöjä ja Irakin hallitusta sekä amerikkalaisia miehittäjiä vastaan. Sunneista tuli toisen luokan kansalaisia. Vuonna 2006 al-Qaida valtasi sunnialueesta merkittävän osan, mutta tämäkin kapina kukistettiin. Irakin hallintoa vastustava liike jäi kytemään. Al-Anbarin maakunta oli erityisen levotonta aluetta. Vuonna 2011 alkoivat arabikevään levottomuudet naapurimaassa Syyriassa ajaen maan sisällissotaan. Hallituksen ja kapinallisten välinen taistelu siellä muuttui ajan kuluessa yhä enemmän sunnien, šiiojen ja kurdien väliseksi etniseksi ja uskonsodaksi. Isis laajensi aluettaan merkittävästi Pohjois-Syyriassa ja irtautui al-Qaidasta. Tämä loi uudelleen levottomuuksia myös Pohjois-Irakiin. Isisin tavoite on luoda mahdollisimman suuri šaria-lain ohjaama valtio valtaamilleen alueille.


title: Irakin kriisi

text:
Isisin edeltäjän JTJ:n Jama'at al-Tawhid wal-Jihad perusti vuonna 1999 Jordaniassa Abu Musab al-Zarqawi. Siellä JTJ pyrki kaatamaan luopioina pitämänsä hallinnon. Takfir-aatetta tukevaa islamin suuntausta edustava JTJ alkoi taistella shiioja vastaan.
JTJ levittäytyi Irakiin ja liittyi al Qaidaan. Kun Yhdysvallat valtasi Irakin, järjestö alkoi puolen vuoden sisään tehdä pommi-iskuja shiiojen moskeijoihin.
Irakin al Qaida yhdistyi muutaman muun jihadistijärjestön kanssa "Irakin islamilaiseksi valtioksi" ISI. Vuonna 2011 ISI tunkeutui Syyriaan. Järjestö kiihdytti pommi-iskujaan vuonna 2012. Isis valtasi kapinakaupunki Fallujan vuoden 2013 lopussa.


title: Irakin kriisi

text: Yhdysvallat oli uhrannut Irakin sodan aikana kymmeniä miljoonia dollareita Irakin armeijan rakentamiseen. Irakin armeija pysyi melko taistelukyvyttömänä. Kun Isis hyökkäsi, pakenivat sotilaat jättäen paljon kalustoaan ja aseitaan Isis:n käsiin. Ehkä vain 800 Isis:in taistelijaa ajoi Mosulista pakoon 30000 Irakin armeijan sotilasta. Mosul romahti neljässä päivässä. Isisin kaupungissa toimivat "nukkuvat asiamiehet" auttoivat tahollaan. 10. kesäkuuta 2014 Mosul oli Isisillä.


title: Irakin kriisi

text:
Isis tunnetaan siitä, ettei se pidä kauan vankeja, vaan teloittaa ne raa'asti. Järjestö mainostaa internetissä itseään vastustajiaan kohtaan julmana.
Innottomat ja Isisiä pelkäävät irakilaiset sotilaat eivät halunneet sotia fundamentalistitaistelijoita vastaan. Tämä johtui osin siitä, että sunnit eivät luottaneet Irakin šiiojen ohjaamaan keskushallintoon, joka ajoi heidän mielestään vain šiiojen asioita. Monet Irakin hallituksen upseereista tukivat Saddamin aikaista Baath-puoluetta, ja vastustivat šiiojen hallitusta. Kun Mosuliin hyökkäävissä kapinallisissa ja Mosulia puolustavien joukkojen kenraaleissa oli molemmissa baathistien tukijoita, johti tämä Irakin armeijan halvaantumiseen..


title: Irakin kriisi

text: Isis kohteli ensimmäisinä viikkoina siviilejä yleensä ystävällisesti.


title: Irakin kriisi

text: Sunnisiviilit eivät yleensä pitäneet Isis:tä, mutta vielä vähemmän šiiahallinnosta ja armeijasta, jonka katsoivat pönkittävän šiia Nuri al Malikin hallitusta. Myöskään Irakin armeijan kurdit eivät halunneet taistella Isis:iä vastaan. Kurdit käyttivät Isis:in hyökkäystä, kun Irakin sotilaiden paettua miehittivät kiistellyn Kirkukin öljykaupungin. Eräs Irakin armeijan šiia kertoi upseerien lähteneen Mosulista vaivihkaa pakoon. Hänkään ei halunnut jäädä puolustamaan kaupunkia, jossa oli ollut talvella 2012-2013 šiiojen vastaisia mielenosoituksia.


title: Irakin kriisi

text:
13. kesäkuuta Isis oli alle 100 km päässä Bagdadista. Nyt Isisin eteneminen hidastui ja pysähtyi.
Monet siviilit pakenivat Isis:iä, mutta jotkut tervehtivät heitä vapauttajina. Isis surmasi satoja siviilejä Mosulissa. Šiiojen puolisotilaalliset joukot tulivat Irakin armeijan avuksi, muun muassa puolustamaan Aamarran pyhää kaupunkia. Irakin armeija valtasi joitain Isisin miehittämiä kohteita takaisin. Mutta 17. kesäkuuta 2014 Isis taisteli 50 km päässä Bagdadista, Baquban kaupungissa missä šiiataistelijat teloittivat sunnivankeja. Isis valvoi vielä lähempänä Bagdadia olevia Fallujan ja Karman kaupunkeja. Irak pyrki sulkemaan pääsyn internetiin, jossa levisivät kuvat Isis:n tekemistä Irakin sotilaiden joukkoteloituksista. 18. kesäkuuta 2014 Irakin hallitus pyysi Yhdysvalloilta ilmaiskuja Isis:tä vastaan.


title: Irakin kriisi

text: Syyrian ilmavoimat iskivät Irakin puolella oleviin kapinallisten tukikohtiin useasti kesäkuussa. Iran lähetti kesäkuussa 2 000 miehen yksikön Irakiin taistelemaan islamisteja vastaan. Yhdysvallat aloitti ilmaiskut islamistien asemiin elokuussa.


title: Irakin kriisi

text: Monet maailman valtiot vastustavat jyrkän sunnifundamentalistista Isis:iä, joka tekee terrori-iskuja. Isis uhkasi Yhdysvaltojen etuja siten, että se rakensi terrorismin tukialuetta ja pyrki kaappaamaan itselleen ainakin merkittävän osan Irakin öljystä. Irakin öljyn joutuminen osittain Isis:n käsiin ja siihen liittyvä pelko jopa koko Irakin öljyn joutumisesta Isis:n vallan alle nostivat öljyn hintoja.


title: Irakin kriisi

text: Yhdysvaltain presidentti Barack Obama sanoi, ettei maa lähetä maajoukkoja Irakiin. Maa harkitsi silti ilmaiskuja Isis:iä vastaan. Myös Iran ilmoitti auttavansa Irakin šiiahallitusta terroristeja vastaan. Katkerat viholliset Iran ja Yhdysvallat näyttivät lähentyvän toisiaan taistelussa jihadistista sunniterrorismia vastaan. Iran ei halunnut suoraa sotilasyhteistyötä Yhdysvaltain kanssa. Yhdysvallat päätti lähettää pienen määrän sotilaitaan Irakiin suojelemaan kansalaisiaan ja lähetystöään.


title: Irakin kriisi

text: Isis jatkoi etenemistään elokuussa 2014 vallaten mm. Zumarin ja Sinjarin kurdeilta. Sinjarissa noin 50 000 jesidiä pakeni Sinjarin vuorille. Isis vaati saarrettuja jesidejä kääntymään islamiin kuoleman uhalla. Kurditaistelijat ja yhdysvaltain ilmaiskut mursivat Sinjardin vuorien saarron. Irakin armeijan yritys valalta Tikrit takaisin elokuussa 2014 epäonnistui. Isis valtasi lokakuussa 2014 monia kyliä Anbarin maakunnassa


title: Irakin kriisi

text: Yhdysvallat jatkoi Isisin vastaisia ilmaiskujaan. Mutta toisaalta se pyrki minimoimaan näissä syntyviä siviiliuhreja. Lisäksi maa pidättyi edelleen suurista maaoperaatioista. Niinpä Isis onnistui säilyttämään suuren osan kaappaamaansa Irakin aluetta vuonna 2015. Tammikuussa 2015 Isis ei enää kyennyt valtaamaan suuria alueita Irakissa.


title: Irakin kriisi

text: 1. huhtikuuta 2015 iranilaiset ja irakilaiset joukot sekä shiiataistelijat kykenivät valtaamaan Tikritin Isisiltä. Tikritin taistelut veivät kuukauden. Toukokuussa Isis kaappasi Ramadin. Se käytti valtauksessa itsemurhapommittajia, jotka hyökkäsivät kaupunkiin Irakin armeijalta kaapatuilla amerikkalaisilla Humvee-ajoneuvoilla ja puskutraktoreilla.


title: Irakin kriisi

text: Isis menetti Tikritin 1. huhtikuuta 2015. Irakilaiset valtasivat kesäkuun alussa Baijin jo toistamiseen vuoden sisällä. Syyskuussa 2015 liittouma hääti Isisin pois Hadithan padolta.


title: Irakin kriisi

text: Yhdysvallat pyrki liittolaisineen vuonna 2016 kukistamaan Isisin, kun se vetäytyi naapurimaa Syyriassa. Irakin armeija, muut sunnalais- ja shiialaistaistelijat sekä kurdit valtasivat vuoden 2016 alussa kyliä Mosulin läheltä tavoitteena vallata Mosul muutaman kuukauden sisään. Irakin armeija valtasi liittolaisineen Ramadin. Se myös saartoi helmikuussa 2016 Fallujan. Saarrettu Falluja vallattiin kesäkuussa. Yhdysvaltain, Irakin, shiialaistaistelijoiden ja kurdien joukot aloittivat yli 35 000 miehen voimin suurhyökkäyksen Isisin valvomaan Mosuliin lokakuun puolivälissä 2016. Kaupungissa oli tuolloin arviolta yli miljoona asukasta. Noin 6 000 taistelijan vahvuinen Isis ajettiin muutamassa kuukaudessa pois Mosulin itäosista. Helmikuussa 2017 Irakin joukot hyökkäsivät myös Mosulin länsiosaan. He valtasivat kiivaiden taistelujen jälkeen koko kaupungin heinäkuussa 2017. Elokuussa 2017 joukot hyökkäsivät kohti Tal Afaria. Noin 50000 miehen vahvuiset joukot valtasivat kaupungin noin viikossa.. Irakin joukot valtasivat lokakuun alussa Hawijan kaupungin. Isisille jäi enää läntinen, melko laaja alue.


title: Irakin kriisi

text:
Kurdit järjestivät syyskuussa 2017 kansanäänestyksen itsenäisyydestä. Irakin hallitus piti sitä perustuslain vastaisena. Niinpä Irakin hallituksen joukot hyökkäsivät 16. lokakuuta kohti Kirkukin kaupunkia. Kurdit olivat kaapanneet sen Isisiltä.
Irak halusi palauttaa Kirkukin valvontaansa, koska siellä oli öljylähteitä. Yhdysvallat pyrki välittämään kiistaa. Kurdiarmeija poistui Kirkukista pienten kahakoiden jälkeen. Kurdit vetäytyivät vuoden 2014 asemiin. Kurdit jäädyttivät itsenäisyyshankkeensa, koska halusivat neuvotteluratkaisun.


title: Chloe Bennet

text:
Chloe Bennet (s. 18. huhtikuuta 1992 Chicago), syntymänimeltään Chloe Wang, on yhdysvaltalainen näyttelijä ja entinen laulaja. Hänet tunnetaan roolistaan Daisy Johnsonina (aiemmalta nimeltään Skye) televisiosarjassa "S.H.I.E.L.D. Agentit" (2013–).
Bennet seurustelee Logan Paulin kanssa.
Chloe Wang kasvoi Chicagossa kuuden veljen rinnalla. Hänen isänsä on kotoisin Kiinasta ja työskentelee pankkialalla, äiti on amerikkalainen lääkäri. Jo nuorena hän oli innostunut esiintymisestä, otti laulutunteja ja harjoitteli improvisaatiota Second Cityn nuorisoteatterissa. High schoolin toisen luokan jälkeen hän lähti 15-vuotiaana Kiinaan tavoittelemaan poplaulajan uraa – levy-yhtiön tavoitteena oli päästä Kiinan-markkinoille kiinalaistaustaisen amerikkalaislaulajan avulla. Hän asui Shanghaissa isoäitinsä luona opiskellen mandariinikiinaa ja tanssimista.


title: Chloe Bennet

text: Chloe Wangin debyyttisingle ”Uh Oh” julkaistiin sekä englanniksi että kiinaksi, mutta runsaan puolentoista vuoden jälkeen hän päätti palata Kiinasta takaisin Yhdysvaltoihin. Hän teki Los Angelesissa sopimuksen näyttelijöitä välittävän CAA-agenttitoimiston kanssa ja alkoi käydä roolitustilaisuuksissa.


title: Chloe Bennet

text: Alkuperäisen nimensä sijaan hän päätyi ottamaan käyttöön nimen Chloe Bennet – Bennet on hänen isänsä etunimi. Nimenvaihdon syyksi Chloe on kertonut Hollywoodin suhtautumisen aasialais-amerikkalaista kohtaan. Pian sen jälkeen hän sai ensimmäisen isomman roolinsa "Nashville"-televisiosarjasta.


title: Chloe Bennet

text: Joulukuussa 2012 Bennet valittiin yhteen pääosista Marvelin ja ABC:n televisiosarjassa "S.H.I.E.L.D. Agentit". Bennetin roolihenkilö Skye on ”haktivisti”, joka liittyy uutena tulokkaana Phil Coulsonin johtamaan S.H.I.E.L.D.-tiimiin. Skyen tausta on sarjan alussa mysteeri, kunnes toisella tuotantokaudella hänen syntymänimekseen paljastui Daisy Johnson. Sarjaa alettiin esittää Yhdysvalloissa syksyllä 2013. Bennet haki alun perin Jemma Simmonsin rooliin, johon kuitenkin valittiin Elizabeth Henstridge.


Kesäampumahiihdon maailmanmestaruuskilpailut 2014 järjestettiin 21.-24.8.2014 Venäjän Tjumenissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.


title: Kesäampumahiihdon maailmanmestaruuskilpailut 2014

text: Ohjelmassa oli 5 kilpailutapahtumaa. Kilpailut eivät vaikuttaneet maailmancupiin.


title: Keisarinmänty

text: Keisarinmänty on Hämeenlinnassa Pikku-Parolassa sijaitseva rauhoitettu mänty. Puun iäksi on arvioitu jopa 400 vuotta ja se on rungon paksuudella mitattuna Suomen suurin metsämänty. Puun ympärysmitta on 548 senttimetriä.


title: Keisarinmänty

text: Dendrologian Seuran tietojen mukaan puun ympärysmitta 0,7 metrin korkeudelta on 496 senttimetriä, latvuksen halkaisija on mittaussuunnasta riippuen 17–20 metriä ja männyn korkeus on 11,5 metriä.


title: Keisarinmänty

text: Perimätiedon mukaan Parolannummen kentällä joukkoja katselmoineet Ruotsin kuninkaat Kustaa III ja Kustaa IV Aadolf ovat aterioineet puun varjossa ja tällä perusteella puuta alettiin kutsua "Kuninkaanmännyksi". Kustaa III kävi Parolannummella kesäkuussa 1783 ja Kustaa IV Aadolf kesällä 1802. Suomen sodan aikana 1808 kerrotaan erään rakuunan piilottaneen yksikkönsä lipun puussa olleeseen koloon ja tämän vuoksi puuta kutsuttiin myös "Rakuunanmännyksi".


title: Keisarinmänty

text: Nykyisen nimensä puu sai 1800-luvulla kun Venäjän keisarit Aleksanteri I ja Aleksanteri II ruokailivat Parolassa käydessään puun juurella. Aleksanteri I kävi Parolassa 1819 ja Aleksanteri II 29. heinäkuuta 1863. Aleksanteri II:n vierailun aikana puun juurella pidettiin suuret juhlat ja samalla mänty sai nimensä.


title: Keisarinmänty

text: Pikku-Parolassa sijainneen Kiltin tilan isäntä Väinö Kiltti teki 1900-luvun alussa puun ympärille suoja-aidan. Puu rauhoitettiin 1957.


Kesäampumahiihdon maailmanmestaruuskilpailut 2013 järjestettiin 18.-21.7.2013 Italian Forni Avoltrissa. Kilpailut käytiin hiihtämällä rullasuksin. Kilpailujen yhteydessä järjestettiin myös nuorten kesäampumahiihdon maailmanmestaruuskilpailut.


title: Kesäampumahiihdon maailmanmestaruuskilpailut 2013


title: 2,4-tolueenidiamiini

text: 2,4-Tolueenidiamiini eli 2,4-diaminotolueeni (CHN) on aromaattinen amiini. Yhdistettä käytetään polymeerien ja väriaineiden valmistuksessa. 2,4-Tolueenidiamiinin kanssa isomeerisia yhdisteitä ovat 2,3-, 2,5-, 2,6-, 3,4- ja 3,5-tolueenidiamiinit.


title: 2,4-tolueenidiamiini

text: 2,4-Tolueenidiamiini on huoneenlämpötilassa valkoista kiteistä ainetta. Yhdiste liukenee veteen ja erityisen hyvin kuumaan veteen. Veden lisäksi myös orgaaniset liuottimet kuten etanoli, asetoni ja dietyylieetteri liuottavat 2,4-tolueenidiamiinia. Yhdisteen reaktiot ovat tyypillisiä aromaattisille amiineille, esimerkiksi hapot muodostavat sen kanssa reagoidessaan suolan.


title: 2,4-tolueenidiamiini

text: 2,4-Tolueenidiamiinia syntetisoidaan pelkistämällä 2,4-dinitrotolueenia vedyn avulla. Katalyyttinä prosessissa käytetään Raney-nikkeliä, johon on voitu lisätä myös muita siirtymämetalleja, kuten rautaa, kobolttia tai kuparia. Reaktiossa muodostuva tuote puhdistetaan tislaamalla.


title: 2,4-tolueenidiamiini

text: Suurin 2,4-tolueenidiamiinin käyttökohde on tolueenidi-isosyanaatin valmistus reaktiolla fosgeenin kanssa. Tätä yhdistettä käytetään uretaanipolymeerien valmistuksessa. Yhdisteestä voidaan valmistaa myös ureajohdannaisia, väriaineita ja hydraulisia nesteitä. Lisäksi yhdistettä voidaan käyttää lisäaineena eetterihartseissa ja hiusväreissä.


title: 2,4-tolueenidiamiini

text: 2,4-Tolueenidiamiini ärsyttää hengitysteitä, ihoa ja silmiä. Aineelle altistumisesta voi aiheuttaa yskää, kurkkukipua, vaikeutunutta hengitystä ja methemoglobiinin muodostumista, joka johtaa ihon sinistymiseen. Yhdiste on karsinogeeninen.


title: Melvin

text: Melvin on pääasiassa englanninkielisissä maissa esiintyvä miehen etunimi, joka Skotlannissa esiintyy myös sukunimenä.


title: Melvin

text: Suomessa nimi Melvin on Väestörekisterikeskuksen tietojen mukaan annettu kesäkuuhun 2018 mennessä 300 henkilölle, joista suurin osa on syntynyt 2000-luvulla. Vuodesta 2015 lähtien Melvinin nimipäivä on suomenruotsalaisen kalenterin mukaan 14. kesäkuuta.


title: Melvin

text: Alkuperältään Melvin on miespuolinen vastine naisennimille Malvina, joka esiintyy myös muodossa Melvina, Saksassa myös Malwine. Nimen Malvina alkuperästä on useita selityksiä. Sen on arveltu johtuvan muinaisgermaanisista sanoista "mahal" ja "wini", jolloin se merkitsisi "oikeuden ystävää". Toisen selityksen mukaan nimi on alkujaan kelttiläinen ja perustuu gaelin kielen sanaan "maolmhin", joka merkitsee "sileää otsaa" tai "pehmeää lunta".


title: Natura (Non Facit Saltus)

text: Natura (Non Facit Saltus) on kuvanveistäjä Kimmo Kaivannon ympäristötaideteos, joka on paljastettu vuonna 1990 sijaintipaikallaan SOK-yhtymän pääkonttorin Ässäkeskuksen sisäpihalla Helsingin Vallilassa.


title: Natura (Non Facit Saltus)

text: Taideteoksen nimi ”Natura (Non Facit Saltus)” viittaa siihen, että luonto ei kehity yhtäkkiä hyppäyksittäin. Teokseen kuuluu kolme tasaisesta teräsbetonipinnasta kohoavaa asteittain kohoavaa kumparetta: ensimmäinen on vain pullistuma, toinen on murtanut betonin rikki ja kolmannesta työntyy jo kasveja. Teoksen sävy on ironinen ja viesti selvä: luonto voittaa vastukset. Teoksen muodot ja geometrinen toimistorakennuksen sisäpiha muodostavat mielenkiintoisen kontrastin.


title: Natura (Non Facit Saltus)

text: Taideteoksen materiaalit ovat teräsbetoni ja marjatuomipihlajat. Teos on aidattu matalalla ketjuaidalla.


title: Transformers: Robots in Disguise (vuoden 2015 animaatiosarja)

text: Transformers: Robots in Disguise on yhdysvaltalainen "Transformersiin" perustuva animaatiosarja, joka sijoittuu muutama vuosi "n" tapahtumien jälkeen.


text: Sarja alkoi Australiassa 21. helmikuuta 2015 ja Yhdysvalloissa 14. maaliskuuta 2015. Vuonna 2016 esitettiin sarjan toinen tuotantokausi ja sekä kuuden jakson pituinen minisarja. Kolmas tuotantokausi lisänimellä "Combiner Force" esitettiin vuonna 2017. Sarja päättyi 11. marraskuuta 2017.


text:
Unicronin kukistumisesta ja Optimus Primen uhrauksesta on kulunut muutama vuosi. Mini-Con Fixitin vartioima vankila-alus "Alchemor" tekee pakkolaskun Maahan, ja sen sisällä olleet horroskapselit, vankeinaan etsintäkuulutetuimmat Decepticon-rikolliset, ovat levinneet ympäri maaseutua. Cybertronin sodan sankari Autobotti Bumblebee saa tiedon tästä ja joutuu alaisensa Strongarmin sekä sääntöjä kapinoivan Sideswipen kanssa lähtemään Maahan vangitsemaan vangit uudelleen. He saapuvat Crown Cityyn ja saavat siellä liittolaisikseen Grimlockin, parannuksen tehneen vangin, sekä romuttamolla asustelevan Clayn perheen.
Entinen Optimus Primen ryhmän jäsen, jolle Cybertronin uusi Autobotteihin vihamielisesti suhtautuva hallinto oli antanut hänen sotasaavustuksistaan huolimatta työn pelkkänä katujen partioijana, työparinaan Strongarm. Mutta saatuaan viestin Optimukselta, hän siirtää itsensä laittomasti avaruussillalla Maahan jahtaamaan "Alchemorista" paenneita Decepticon-vankeja. "Combine Force" -kaudella hän oppii yhdistymään Sideswipen, Strongarmin, Grimlockin ja Driftin kanssa soturiksi nimeltä Ultra Bee. Muuntautuu keltamustaksi muskeliautoksi ja muodostaa Ultra Been pään ja vartalon.
Kapinoiva ja sääntöjä rikkova Autobotti, jonka Bumblebee ja Strongarm pidättivät. Mutta päädyttään näiden mukana Maahan, Bumblebee suostutteli hänet auttamaan "Alchemorin" vankien jahtaamisessa. Muuntautuu punaiseksi urheiluautoksi ja muodostaa Ultra Been vasemman käsivarren.
Naispuolinen Eliittivartioston kadetti, joka kunnioittaa Bumblebeetä suuresti, mutta suhtautui aluksi epäluottavaisesti Sideswipeen ja Grimlockiin. Muuntautuu suureksi hälytysajoneuvoksi ja muodostaa Ultra Been oikean käsivarren.
Hyperaktiivinen Mini-Con ja mekaanikko, joka oli vartioi "Alchemorin" vankeja ennen näiden pakenemista. Pakkolaskun takia hän on menettänyt myös osan muististaan ja kärsii myös vahingoista. Muuntautuu poraksi.
Dinobotti joka oli alun perin yksi "Alchemorin" vankeihin kuuluneista Decepticoneista. Hän ei ollut yhtä pahantahtoinen kuin toverinsa ja myös vastusti näiden toimia. Tästä hyvästä Bumblebee antoi hänen liittyä Autobotteihin. Muuntautuu "Tyrannosaurukseksi" ja muodostaa Ultra Been jalat.
Samuraita muistuttava palkkionmetsästäjä, joka tuli etsimään Bumblebeeta toimittaakseen tämän Autobottien suurneuvostolle. Mutta tämän pelastettua hänet Fractureltä, hän luopui tehtävästään. Myöhemmin hän palasi Maahan ja autettuaan Quillfiren ja Springloadin uudelleenvangitsemisessa, hän päätti jäädä oppimaan lisää yhteistyöstä. Hänellä on myös apunaan kaksi Mini-Conia Jetstorm ja Slipstream, jotka olivat ennen pikkurikollisia, mutta kutsuvat nyt Driftia "senseiksi". Hän oli ennen Decepticon-soturi nimeltä Deadlock ja Shadow Rakerin entinen oppilas. Muuntautuu autoksi, joka on Bugatti Veyronin ja Gumpert Apollon sekoitus, ja muodostaa Ultra Been miekan.


text:
Autobottien entinen ja edesmenneeksi luultu johtaja, jonka kipinän Primejen henget olivat pelastaneet. Hän vaelteli todellisuuden ja Primejen maailman välillä, ilmestyen toisinaan näkyinä Bumblebeelle. 1. kauden lopussa Primet herättävät Optimuksen takaisin henkiin pysäyttämään Megatronus, mutta oli suuren osan 2. kaudesta heikkona muilta Primeilta lainatun voiman palauttamisesta. Muuntautuu rekka-autoksi.
Bumblebeen vanha ystävä, jonka Autobottien suurneuvosto oli lähettänyt ottamaan selvää "Alchemorin" pakkolaskusta. Mutta kuultuaan tilanteesta Bumblebeeltä ja autettuaan Pedin vangitsemisessa, hän palaa Cybertronille selittämään Bumblebeen tilanteen. Palasi "Combiner Force" -kauden lopussa Maahan osana Optimus Primen kokoamaa ryhmää.
Oli saanut aikoinaan itse Primukselta tehtävän pysäyttää "suuri pahuus". Päädyttyään Maahan, hän auttoi lyhyesti Bumblebeen ryhmää pysäyttämään Zizzan, ennen kuin lähti Crown Cityn ulkopuolelle. Myöhemmin hän liittyi väliaikaisesti heihin Megatronuksen saapuessa Maahan. Tämän jälkeen hän työskenteli enemmän Optimuksen kuin Bumblebeen ryhmän kanssa. Muuntautuu suihkukoneeksi.
Optimus Primen vanha ystävä ja hänen entisen ryhmänsä lääkintämies. Cybertronin uusi suurneuvosto "karkotti" hänet lähettämällä vangitsemaan sotarikollisia ja uhaten häntä vankilalla, jos hän kieltäytyisi. Hänen työparinaan toimii Mini-Con nimeltä Undertone. Saapui "Combiner Force" -kauden lopussa Maahan toistamiseen osana Optimus Primen kokoamaa ryhmää.
Fixitin kanssa identtinen Mini-Con, joka oli myös yksi "Alchemorin" vanginvartijoista. Joutui alun perin muiden tovereidensa kanssa Glowstriken vangiksi, kunnes onnistui pakenemaan Bumblebeen ryhmän luokse.
Planeetta Velocitronilta värvätty Autobotti, joka työskenteli aiemmin yhtenä Rescue Boteista Griffin Rockissa. Hän saapui "Combiner Force" -kaudella Maahan saatuaan hätäviestin ja sai toimia väliaikaisesti Sideswipen harjoittelijana. Muuntautuu sinivalkoiseksi Ferrari FXX -autoksi.
Strongarmin entinen opiskelutoveri.
Palkkionmetsästäjä, jonka ääni-modulaattori vahingoittui. Tuli Maahan etsimään ja vangitsemaan Nightran.
Optimus Primen ja Bumblebeen entisen ryhmän jäsen ja sitä aiemmin Romuttajien jäsen. Saapui "Combiner Force" -kaudella Maahan Optimuksen kutsumana ja tapasi Bumblebeen ryhmän näiden altistuttua Wingcoden levittämälle taudille. Muuntautuu Lamborghini LM002 -maastoautoksi.
Strongarmin ja Nightran entinen esimies, joka kahden muun cybertronilaispoliisin kanssa lähetettiin aivopestynä Maahan pidättämään Bumblebeen ryhmän jäsenet.


text:
Erikoinen Mini-Conien ryhmä, jotka voivat vahvistaa Autobotteja tai Decepticoneja, joiden kehoihin nämä kiinnittyvät. Alun perin ne olivat Reliikinetsijöiden puolella Starscreamin jahdatessa heitä, kunnes kääntyivät Autobottien puolelle.
Muuntautuu punaiseksi kirveeksi ja työskenteli aluksi Paralonin kanssa ennen ryhtymistään Bumblebeen pariksi.
Kalahirviötä muistuttava Mini-Con, joka muuntautuu tummansiniseksi kirveeksi ja työskenteli Scatterspiken kanssa ennen ryhtymistään Strongarmin pariksi.
Kotkaa muistuttava Mini-Con, joka muuntautuu sinivalkoiseksi kilveksi ja toimii Optimus Primen parina.
"Triceratopsia" muistuttava Mini-Con, joka muuntautuu oranssiksi tykiksi ja toimii Grimlockin parina.
Naispuolinen Mini-Con, joka muuntautuu vaaleansiniseksi valomiekaksi ja toimii Sideswipen parina.
Muuntautuu suureksi vaaleansiniseksi vasaraksi.
Muuntautuu keltaiseksi ja purppuraksi miekaksi.


text:
"Alchemorista" karanneista rikollisista vaarallisin. Karismaattisuutensa ja johtamistaitojensa avulla hän pyrkii rakentamaan entisistä vankitovereistaan uuden Decepticon-armeijan. Hän oli kokoamansa ryhmän jäsenistä ainoa, joita Autobotit eivät ole onnistuneet saamaan uudestaan kiinni. Megatronusin petoksen jälkeen, hän tekee sopimuksen Glowstriken kanssa ja juonitteli vähitellen johtajan asemaa itselleen. Joutui lopulta uudelleen vangiksi Decepticon-saaren Decepticonien kanssa 2. kauden lopussa. "Combine Force" -kaudella Cyclonus vapautti hänet ja lähetti Maahan hankkiutumaan Bumblebeestä ja tämän ryhmästä eroon. Myöhemmin kauden lopussa hän auttaa Bee-tiimiä pysäyttämään Cyclonusin ryhmän. Hänellä on ihmissutta muistuttava robottimuoto. Muuntautuu siniseksi monsteriautoksi.
Suurikokoinen ja nelijalkainen "Gorgonopsiaa" muistuttava Chompazoid, joka oli vastuussa myös Nuon Cityn tuhosta. Oli ensimmäinen Autobottien uudelleenvangitsema Decepticon, kunnes Steeljaw sai Minitronin manipuloiman Grimlockin avulla haltuunsa hänen horroskapselin. Muuntautuu cybertronilaiseksi panssarivaunuksi.
Peuraa muistuttava Decepticon, joka oli aikonaan Cybertronin vaikutusvaltaisimpia rikollisjohtajia. Hän yritti päästä takaisin Cybertronille rakentaakseen uudelleen rikollisimperiuminsa, mutta Autobotit ohjelmoivat sillan viemään hänet toisaalle päin Maata. Sitten Steeljaw löysi hänet ja ehdotti liittoutumista. Thunderhoof muuntautuu traktoriksi.
Moottoripyöräksi muuntautuva palkkionmetsästäjä ja Driftin kilpailija, joka saapui myös Maahan etsimään Bumblebeeta. Myöhemmin hän liittyi Steeljawin joukkoihin. Hänellä on myös apunaan kaksi Mini-Conia Airazor ja Divebomb, jotka kutsuvat Fracturea "pomoksi".
Taskurapua muistuttava pelkurimainen Decepticon, jolla oli tapana ilmiantaa muita rikollisia. Lisäksi hän kaivelee salaisuuksia ja käyttää niitä omaksi edukseen. Hän oli myös aikoinaan ilmiantanut Thunderhoofin ja joutunut itse vangiksi yritettyään kiristää yhtä Cybertronin suurneuvoston jäsentä.


text:
Naispuolinen tulikärpäsmäinen Decepticon, jolla on kyky ampua tulienergiaa käsistään. Hänen kärsivällisyytensä pettää helposti hänen alaistensa epäonnistumisista. Hänen johtamansa ryhmä otti valtaansa toisen "Alchemorin" hylyn puolikkaista ja orjuuttivat sitä vartioineet Mini-Conit.
Skorpionia muistuttava Decepticon, joka on Glowstriken oikeankädenmies, kunnes jäi kiinni ja Steeljaw syrjäytti hänet. Hänen rikoskumppaneinaan toimi kaksi Cyclone-tyyppistä Mini-Conia Bludgeon ja Clout.
Entinen piraattijoukon johtaja, joka liittyi Glowstriken ja Scorponokin ryhmään "Alchemorin" pakkolaskun jälkeen. Hänen ensimmäinen tehtävänsä oli löytää thermataniumia, ja sulattaa se. Muuntautuu kovakuoriaiseksi.
Heinäsirkkaa muistuttava Insecticon, jota Steeljawin ryhmä käytti hyväkseen päästäkseen vapauttamaan uudelleenvangittuja "Alchemorin" vankeja. Myöhemmin hän liittyi Glowstriken johtamaan ryhmään. Muuntautuu kiihdytysautoksi.


text:
Taskurapua muistuttava Reliikinetsijöiksi kutsutun joukon johtaja, jonka robottimuodossa on myös piirteitä Clampdownista.
Skorpioonia muistuttava Reliikinetsijöiden jäsen, jonka robottimuodossa on myös piirteitä Scorponokista. Hänellä oli väliaikaisesti apunaan Mini-Con nimeltä Buzzstrike.
Piikkisikaa muistuttava Reliikinetsijöiden jäsen, jonka robottimuodossa on myös piirteitä Quillfirestä. Hänellä oli väliaikaisesti apunaan Mini-Con nimeltä Sawtooth. Muuntautuu armeijan panssariautoksi.
Hummeria muistuttava Reliikinetsijöiden jäsen, jonka robottimuodossa on myös piirteitä Biskistä. Hänellä oli väliaikaisesti apunaan Mini-Con nimeltä Tricerashot. Muuntautuu futuristiseksi siniseksi muskeliautoksi.


text:
Alun perin Megatronin oikeankädenmies, joka päätti "Transformers: Primen" tapahtumien jälkeen koota Decepticonit uudelleen, Megatronin luovuttua omista valloitussuunnitelmistaan. Paettuaan Predaconeilta hän pakeni Maahan ja palkkasi Shadelockin johtamat palkkionmetsästäjät palvelukseensa. Kun Reliikinetsijät löysivät Megatronin vanhan aseen, Pimeän Tähtimiekan, Starscream otti sen heiltä käyttääkseen sitä omissa valloitussuunnitelmissaan. Mutta hän halusi sitä varten myös Weaponizereiksi kutsutut Mini-Conit. Muuntautuu suihkukoneeksi.
Starscreamille työskentelevä Decepticon-palkkiometsästäjä, jonka robottimuoto muistuttaa muokattua versiota Vehiconien robottimuodosta. Autobotti Roughedge ja Insecticon Razorhorn ovat hänen kätyreitään.


text: Decepticon-ryhmä, jonka jäsenet haluavat hallita Maan teitä, ja voivat yhdistyä soturiksi nimeltä Menasor. Sen jäsenet ovat Heatseeker, Motormaster, Dragstrip, Wildbreak ja Slashmark.


text:
Decepticon-armeijan uskollinen soturi, joka onnistui juonittelemaan itsensä Cybertronin suurneuvoston nykyiseksi johtajaksi ja aivopesi Cybertronin siviilit syyttämään Optimus Primea Cybertronin taannoisesta muuttumisesta elinkelvottomaksi. "Combiner Force" -kaudella hän järjesti Stunticonien pidätyksen jälkeen Steeljaw'n jengin vapaaksi ja lähetti maahan hankkiutumaan eroon Bumblebeen ryhmästä ja lopulta aloitti suunnitelmansa Maan valtaamiseksi. Kykenee yhdistymään Cyberwarpin, Skyjackin, Treadshockin ja Riotgearin kanssa soturiksi nimeltä Galvatronus. Cyclonus muodostaa Galvatronusin vartalon ja pään.
Toinen Cyclonusin ryhmän naispuolisista jäsenistä. Hän oli ainut, joka piti ajatusta muiden planeettojen valtaamista julmana, mutta ei uskaltanut olla tottelematta Cyclonusia. Muodostaa Galvatronusin oikean käsivarren.
Toinen Cyclonusin ryhmän naispuolisista jäsenistä. Muodostaa Galvatronusin vasemman käsivarren.
Muodostaa Galvatronusin oikean jalan.
Muodostaa Galvatronusin vasemman jalan.


text:
Vainoharhainen sammakkoa muistuttava Amphiboid, joka etsi Doradasin kadonnutta kaupunkia. 2. kaudella Steeljaw vapauttaa hänet ja toimittaa Glowstrikelle. Muuntautuu lava-autoksi.
Piikkisikaa muistuttava anarkisti ja kaaoksen agentti, jonka piikeissä on hermostoon vaikuttavaa myrkkyä. 2. kaudella Steeljaw vapauttaa hänet ja toimittaa Glowstrikelle. Quillfire sai avukseen myös kaksi Mini-Conia Back ja Forth. Muuntautuu armeijan panssariautoksi.
Steel Cityn tuhoamisesta tunnettu liskomainen tuhopolttaja, joka muuntautuu muskeliautoksi. Hänellä on apunaan Mini-Con nimeltä Slicedice.
Groundpounder on gorillaa muistuttava Constructicon-vanki ja entinen Kaonin gladiaattoritaistelija, joka muuntautuu kaivinkoneeksi. 2. kaudella Steeljaw vapauttaa hänet ja toimittaa Glowstrikelle.
Panssarivaunuksi muuntautuva vakooja, jonka aiheutti aikoinaan suurta vahinkoa Autoboteille ennen kuin Optimus aikoinaan vangitutti hänet. Joutui 2. kaudella uudestaan vangiksi, kunnes Steeljaw vapautti hänet ja toimitti Glowstrikelle. Hänellä on apunaan kaksi Mini-Conia Backtrack ja Ransack.
Hummeria muistuttava Decepticon, joka pitää kisaamisesta ja meluamisesta. 2. kaudella Steeljaw vapauttaa hänet ja toimittaa Glowstrikelle, joka antoi Biskille apureiksi kaksi Mini-Conia Hammer ja Anvil. Muuntautuu futuristiseksi punaiseksi muskeliautoksi.
Varastelemisesta pitävä yhdistyjä ("combiner"), joka kykenee jakautumaan viideksi erilliseksi robottihämähäkiksi. Tunnettu suomenkielisessä versiossa yhdellä jaksolla nimellä Low Blow.
Ballistinen jääkarhumainen rikollisjohtaja, joka muuntautuu maastoautoa muistuttavaksi lumikelkaksi.
Borneonorankia muistuttava tiedemies ja strategi, joka vangittiin alun perin epäonnistuneiden kokeidensa seurauksien vuoksi. Ennen "Combiner Force" -kautta hän karkasi uudelleen ennen kuin hänen vankitoverinsa lähetettiin vankilaan Cybertronille. Paon jälkeen hän kehitteli Vertebreakin vanhassa laboratoriossa Mini-Con -klooneja kostaakseen Bee-tiimille, ja etenkin Grimlockille. Hänellä apunaan kaksi Mini-Conia Theorem ja Axiom.
Alun perin Megatronin viestintäpäällikkö ja uskollisin palvelija, joka joutui "Transformers: Primen" aikana vangiksi Varjovyöhykkeelle, kunnes Fixit vahingossa vapautti hänet väliaikaisesti. Soundwave näytti 2. kaudella samanliselta kuin "Transformers: Prime" -sarjassa. Silloin hän muuntautui MQ-9 Reaper -tiedustelulennokiksi ja hänellä oli apurina Mini-Con nimeltä Laserbeak. "Combiner Force" -kaudella hän muuntautui futuristiseksi maastoautoksi, yritti paeta taas Varjovyöhykkeeltä lähettämällä Activator Mini-Coneja varastamaan Bee-tiimin Decepticon-pyydykset ja oli myös luopunut hiljaisuuden valastaan. Hän yritti Steeljaw'n ryhmän avustuksella kutsua Megatronin takaisin Maahan, tietämättä tämän luopuneen Decepticonien johtajuudesta.


text:
Sharkticon-merirosvo, joka halusi hallita Maan meriä. Muuntautuu sukellusveneeksi. Tunnettu suomenkielisessä versiossa nimellä Jawblade.
Biisonia muistuttava Buffaloid, joka värvättiin alun perin Decepticoneihin vahvuutensa vuoksi. Hänen horroskapseli päätyi Crown Cityn luonnontieteellisen museon käsiin. Muuntautuu panssariautoksi. Tunnettu suomenkielisessä versiossa nimellä Blackhorn.
Varislinnuksi muuntautuva naispuolinen Decepticon, joka himoitsee kaikkea kiiltävää.
Pieni kyberloinen, joka työskenteli Steeljawille ja kykeni ottamaan valtaan transformerin, jota se puree.
Kaivamisesta pitävä kastemadon ominaisuuksia omaava Decepticon, joka muuntautuu futuristiseksi säiliöautoksi.
Neljä haisunäätää muistuttavaa rikollista, joiden johtaja on nimeltään Malodor. Heillä on käytössä aistimia lamaavaa myrkkyä. Muuntautuvat Chevrolet Novaa muistuttaviksi muskeliautoiksi.
Lepakkoa muistuttava Decepticon, jonka luomat ääniaallot aiheuttavat uhreille harhakuvia näiden pahimmista peloistaan. Hänen muuntautumismuotoansa ei ole paljastettu.
Merikäärmettä muistuttava entinen Crystal Cityn tiedeneuvoston jäsen. Hän opiskeli vieraiden planeettojen kirurgiaa, joista yksi oli luvaton Cyber-elinsiirto. Neuvosto erotti hänet ja hän vannoi kostoa. Joutui "Alchemorille" ennen kuin hän ehti toteuttaa suunnitelmansa. Muuntautuu metrojunaksi.
Mustekalamainen Decepticon, joka on ryöstänyt hylkyjä, aiheuttanut haaksirikkoja lastien vuoksi ja sopeutunut vedenalaiseen taistelutapaan. Muuntautuu sukellusveneeksi.
Trukiksi muuntautuva Decepticon, joka kutsuu itseään Groundpounderin manageriksi.
Dinobotti, joka työskenteli aikoinaan Thunderhoofille. Muuntautuu "Ankylosaurukseksi".
Mehiläiseksi muuntautuva naispuolinen Decepticon, jolla on pakkomielle korkeasta statuksesta sekä "kuningattareksi" tulemiseksi. Hänellä on kyky orjuuttaa myrkyllään sekä ihmisten että transformerien mielet.
Leppäkerttua muistuttava muodonmuuttaja ja supervakooja, joka piileskeli Edmundvillen aavekaupungissa.
Puumaa muistuttava Decepticon, joka saalistaa energonia apureinaan Mini-Conit Swelter ja Glacius. Vaikka Razorpaw esiintyi vasta 2. kaudella, tuntematon häntä muistuttava Decepitcon nähtiin 1. kaudella jaksossa ""Mehiläiskuningatar"".
Airazorin kanssa lähes samanlaisen rakenteen omaava Torpedo Mini-Con.
Bulldogia muistuttava Thunderhoofin kätyri, jonka robottimuodossa on myös piirteitä Terrashockista.
Mäyrää muistuttava Decepticon-kenraali jonka Optimus aikoinaan vangitsi ja lähetti "Alchemorille". Hänellä on komennossaan neljä eri väristä Major Mayhem -nimistä Mini-Conia.
Kastematoa muistuttava pankkiryöstäjä-Decepticon, jonka robottimuodossa on myös piirteitä Pedistä. Hän ampuu silmistään lasereita, joilla hän voi sulattaa jäätä. Muuntautuu futuristiseksi säiliöautoksi.
Sharkticon-tiedemies ja asekehittäjä, jonka robottimuodossa on myös piirteitä Hammerstrikesta. Muuntautuu sukellusveneeksi.
Skunkticon, jonka robottimuoto on sama kuin Malodorilla ja muilla Skunkticoneilla. Muuntautuu Chevrolet Novaa muistuttavaksi muskeliautoiksi.
Kolme varis-Decepticon-veljestä, joiden robottimuodoissa on myös piirteitä Filchistä.
Driftin entinen mentori, jonka robottimuodossa on myös piirteitä Saberhornista. Tuli Maahan hakemaan Jetstormin ja Slipstreamin takaisin. Muuntautuu hämähäkiksi.
Liskomainen tulta syöksevä Decepticon, jonka robottimuodossa on myös piirteitä Crazyboltista. Yritti tuhota Maan Megatronin kunniaksi.
Lepakkoa muistuttava energon-vampyyri ja ilmavoimainen Decepticon-vakooja, jonka robottimuodossa on myös piirteitä Nightstrikesta. Pystyy tartuttamaan toiseen bottiin taudin, joka voi sulattaa tämän metalliksi.


text:
Dennyn poika, joka muuttaa isänsä luokse äitinsä ollessa poissa. Elämä kaatopaikalla on kuitenkin hänen mielestään tylsää, kunnes hän ja hänen isänsä kohtaavat Autobotit. Häntä kutsutaan usein lempinimellä "Rusty".
Crown Cityn lähellä sijaitsevan kaatopaikan omistaja. Hän on eronnut vaimostaan, jonka ollessa Kööpenhaminassa, hän pitää huolta heidän pojastaan Russellista.
Lapsia, joiden kanssa Russell ystävystyi joitakin päiviä Crown Cityyn saapumisen jälkeen. He pitävät jalkapallon pelaamisesta.
Ahne keräilijä ja Dennyn kilpailija. Hän on yrittänyt myös kiristää Dennya myymään hänelle joitakin tavaroitaan.


text:
Alkuperäinen Mini-Con. Toimi Optimuksen opettajana Primejen maailmassa valmistautumaan taisteluun Megatronusta vastaan.
Tilan ja ajan vartija. Antoi Optimukselle poikkeusluvan mennä aiottua aikaisemmin Maahan taistelemaan Megatronusta vastaan.
Prime, joka kääntyi muita Primeja vastaan, tuhosi Solus Primen ja toimi inspiraationa Megatronille modernien Decepticonien perustamisessa. Hän on ollut vankina toisessa ulottuvuudessa, mutta järjesti "Alchemorin" vankien paon. Hän pääsi Steeljaw'n avulla Maahan luvaten tälle Maan hallittavaksi. Hän kuitenkin paljasti aikovansa yhdistää toisiinsa sekä Unicronin Antikipinän että Primuksen Ikikipinän, mikä tuhoaisi sekä Maan että Cybertronin.


text:
Neljä Mini-Conia, jotka Cyclonusin ryhmä lähetti varjovyöhykkeelle auttamaan Soundwaven vapaaksi. Ja sen he tekivät varastamalla Bee-tiimin Decepticon-pyydykset.
Raketiksi muuntuva Mini-Con, jonka Soundwave lähetti varastamaan yhden Decepticon-pyydyksen.
Rengas-jalkainen Mini-Con, joka Soundwaven lähetti varastamaan toisen Decepticon-pyydyksen.
Kolmas Mini-Con, joka lähetettiin varastamaan viimeisen Decepticon-pyydyksen. Mutta hän epäonnistui siinä. Myöhemmin hän auttaa Bee-tiimiä ja Optimus Primea pysäyttämään Soundwaven ja Laserbeakin.
Neljäs Mini-Con, joka lähettiin varastamaan viimeisen Decepticon-pyydyksen Hi-Testin epäonnistuttua.


text: 1. tuotantokausi (2015)


text:
2. tuotantokausi (2016)
Minisarja (2016)


text: 3. tuotantokausi: "Combiner Force" (2017)


title: The Perfect Cult

text: The Perfect Cult on ruotsalaisen industrial metal -yhtye Deathstarsin neljäs studioalbumi. Se julkaistiin 13. kesäkuuta 2014 levymerkillä Nuclear Blast.


title: Kurkijoen maamiesopisto

text: Kurkijoen maamiesopisto, aik. Kurkijoen maanviljelysopisto oli luovutetussa Karjalassa toiminut maanviljelysopisto. Sen edeltäjä oli Kurkijoelle valtion omistamalle Kurkijoen hovitilalle perustettu maanviljelys- ja karjakkokoulu, jonka tehtävänä oli tarjota Itä-Karjalan ja Itä-Suomen asukkaille maa- ja karjatalousalan korkeamman tason opetusta. Kurkijoen maanviljelysopisto aloitti toimintansa 5. joulukuuta 1874. Koulun ensimmäinen johtaja oli 1874–1896 A. E. Lång, myöhemmin maanviljelyksen ylitarkastaja. Kurkijokelainen Viktor Fagerström oli koulun johtaja vuodesta 1918.


title: Kurkijoen maamiesopisto

text: Koulu aloitti kolmivuotisena. Oppilaat jakautuivat pohjakoulutuksen perusteella renki- ja voutiluokkiin. Kun maatalouden opetusta järjestettiin uudelleen 1896, opiston uudeksi nimeksi tuli Kurkijoen ylempi maanviljelyskoulu, ja marraskuussa 1910 koulun nimi muuttui jälleen, nyt Kurkijoen maamiesopistoksi. Opisto oli tarkoitettu maatalouden ammattiin kouluttavaksi keskikouluksi sellaisia nuorukaisia varten, ”jotka syystä tai toisesta kykenemättömiä loppuun suorittamaan lyseon täydellistä oppikurssia”.


title: Kurkijoen maamiesopisto

text: Opistosta tuli 1910 kaksivuotinen, kun maamieskoulun oppilaiden pohjakouluksen ja ennakkoharjoittelun vaatimuksia lisättiin siten, että piti olla suoritettuna lyseon 5. luokan kurssi tai vaihtoehtoisesti hakijalla piti olla vastaavat tiedot tai käytynä ylempi kansakoulu tai suoritettuna opintokausi kansanopistossa. Lisäksi kaikilta edellytettiin kahden vuoden käytännöllinen harjoittelu. Pääsyvaatimukset olivat korkeammat kuin Mustialassa, mutta 1918 pääsyvaatimukset muutettiin samanlaisiksi kuin Mustialassa, Kurkijoen koulun historian mukaan siksi, että aste-eroa ei katsottu hyvällä silmällä..


title: Kurkijoen maamiesopisto

text: Koulutilasta erotettiin 1895 Elisenvaaran ulkotila. Sinne perustettiin 1896 Suohovin alempi maanviljelyskoulu, jonka koulutilalla aloitti toimintansa naiskarjakkoja kouluttava yksivuotinen karjanhoitokoulu. Myöhemmin karjakkokoulun nimeksi tuli Itä-Karjalan tietopuolinen karjanhoitokoulu.


title: Kurkijoen maamiesopisto

text: Kun Kurkijoki määrättiin talvisodan päätyttyä 1940 evakuoitavaksi, maamiesopisto liitettiin Mustialan maamiesopistoon ja opisto ja virat lakkautettiin toukokuussa 1940. Kurkijoen toisen vuosikurssin oppilaat suorittivat loppukuulustelun Mustialassa, ja ensimmäisen vuosikurssin oppilaat tulivat sinne ensimmäiselle vuosikurssille.


title: Kurkijoen maamiesopisto

text: Kurkijoen ja Elisenvaaran koulut palasivat Kurkijoelle jatkosodan aikana. Elisenvaaran koulutilan rakennukset olivat tuhoutuneet. Opiston ja koulutilan rakennuksissa toimi sota-aikana sotavankileiri nro 12.


title: Kurkijoen maamiesopisto

text: Kurkijoen maamiesopiston toverikunta toimi 1950-luvulle asti.


title: Arto Seppälä (kirjailija)

text: Arto Seppälä, nimimerkki "Eino Vino" (s. 5. marraskuuta 1936 Ulvila) on tamperelainen kirjailija, jonka tuotantoon kuuluu romaaneja, näytelmiä, esseitä ja aforismeja.


title: Arto Seppälä (kirjailija)

text: Seppälä toimi 1959–1967 Aamulehden uutistoimittajana ja 1967–1987 kulttuuritoimittajana, kunnes jäi vapaaksi kirjailijaksi. Hän mainitsee esikuvikseen Pentti Haanpään, Antti Hyryn, Martti Joenpolven, Maria Jotunin ja Mirkka Rekolan. Seppälän esikoisromaani oli 1961 ilmestynyt humoristinen kansankuvaus "Kukkopojat".


title: Arto Seppälä (kirjailija)

text: Vuonna 1969 ilmestynyt nuortenromaani "Minäminä ja Koistinen" kertoo aikuistuvien nuorten maailmasta ja sai hyvän vastaanoton. Toisesta nuortenromaanistaan "Kättä päälle, Vasco da Gama" Seppälä sai valtion kirjallisuuspalkinnon 1979.


title: Arto Seppälä (kirjailija)

text: Jatkosodan rintamakarkurista kertovaa pienoisromaania "Pohjantähti on aina pohjoisessa" (1974) on esitetty myös monologinäytelmänä "Pruuno Karppisen sota ja rauha". Seppälän esitetyin näytelmä on "Viisi naista kappelissa", jota on Tampereen Työväen Teatterin kantaesityksen 1979 jälkeen esitetty noin 70 suomalaisella näyttämöllä ja joka on käännetty noin kymmenelle kielelle. Se oli ensimmäinen ammattilaisten esittämä suomalainen näytelmä off-Broadwaylla.


title: Arto Seppälä (kirjailija)

text: Seppälän varttuneella iällä julkaisemat aforismikokoelmat "Aika on oravanhammas" (1992) ja "Unet kuin rakkaus" (1999) saivat hyviä arvosteluja. Hän sai aforistiikastaan Samuli Paronen -palkinnon 2010.


title: Arto Seppälä (kirjailija)

text: Seppälä toimi Hämeen läänin ohjaavana läänintaiteilijana 1987. Hän on opettanut myös Kriittisessä korkeakoulussa, Oriveden opistossa ja Tampereen yliopiston draamastudiossa.


title: Esoteric Warfare

text: Esoteric Warfare on black metal -yhtye Mayhemin viides studioalbumi, joka julkaistiin kesäkuussa 2014. Albumi on yhtyeen ensimmäinen, jolla mukana soittaa kitaristi Teloch.


title: Esoteric Warfare

text: Albumi nousi Suomen virallisen listan sijalle 32.


title: Lavamäki

text: Lavamäki on Ruskon pohjoisosassa sijaitseva kylä, jonka asutus on keskittynyt Vähäjokeen laskevan Haaraojan laakson ympärille. Lavamäki on aiemmin kuulunut Vahtoon, jonka toiseksi pohjoisin osa se oli.


title: Lavamäki

text: Jokilaaksossa sijaitsee asutuksen ympäröimiä peltoja, joista koilliseen taas kohoaa Ruskon kunnan korkein kohta "Lavamäki". Täällä sijaitsee myös Lavamäen näköalapaikka. Kylästä länteen ja pohjoiseen sijaitsee laajoja suoalueita: lännessä Kangenmiekka ja pohjoisessa Kurjenrahkan kansallispuistoon kuuluva Vajosuo.


title: Lavamäki

text: Lavamäestä alkoi muodostua Vahdon toinen kuntakeskus 1910-luvulla. Kylässä on sijainnut ylä- ja alakoulu sekä osuuskauppa; kyläkeskus valmistui lopulliseen muotoonsa 1930-luvulle tultaessa. Palvelut alkoivat kuitenkin vähentyä 1960- ja 1970-lukujen vaihteessa, jolloin lakkautettiin sekä osuuskauppa että kansakoulut.


title: Lavamäki

text: Parhaiten Lavamäki tunnettaneen kylätalostaan, joka on entinen rukoushuone. Rakennus rakennettiin vuonna 1908, ja sitä käytettiin alkuperäiseen tarkoitukseensa 1970-luvulle asti. Kylässä on lisäksi säilynyt useita 1880- ja 1920-luvuilta peräisin olevia asuinrakennuksia.


title: Lavamäki

text: Kylä asutettiin Vahdon kylistä viimeisenä. Ensimmäinen maininta Lavamäen asutuksesta on 1760-luvulta, jolloin siellä mainitaan sijainneen Hakala-niminen uudistila. Alun perin Lavamäki ja sen vieressä sijaitseva Järvijoki tunnettiin "Vahdon korpikulmana", joka oli alueen nimenä vielä 1910-luvulla.


title: Lavamäki

text: Lavamäessä sijaitsi vielä 1800-luvulla yhteismetsiä, joihin oli nautintaoikeus paitsi vahtolaisilla myös naapuripitäjien asukkailla. Tämän lisäksi valtiolla oli alueella myös omat kruununmetsänsä. Poikkeuksellisten maanomistusolojen takia Lavamäki säilyi pitkään asuttamattomana, vaikka sen metsiä ja niittyjä hyödynnettiinkin. Tämän johdosta Lavamäessä oli vielä 1950-luvulla useiden eri lähikuntien enklaaveja.


title: Lavamäki

text: Lavamäkeen on kaavoitettu viime vuosikymmeninä uusia tontteja, mutta kylän kunnallisia palveluita ei juurikaan ole enää kehitetty. Kyläyhdistyksen toiminta on kylläkin ollut edelleen aktiivista.


title: Mosquito (jalkapalloilija)

text: Thiago Rodrigues da Silva tunnetaan paremmin taitelijanimellä Mosquito (s. 6. tammikuuta 1996), on brasilialainen jalkapalloilija, joka edustaa Espanjan Segunda Divisiónissa pelaavaa UE Llagosteraa. 174 senttimetriä pitkä Mosquito on pelipaikaltaan keskushyökkääjä.


title: Mosquito (jalkapalloilija)

text: Hän on pelannut myös Brasilian alle 17-vuotiaiden maajoukkueessa, jonka riveissä hän teki neljä maalia vuoden 2013 alle 17-vuotiaiden MM-kisoissa. Brasilia putosi puolivälierissä rangaistuspotkukilpailussa Meksikolle.


title: Mosquito (jalkapalloilija)

text: UE Llagosteran lisäksi Mosquito on pelannut myös kotimaansa Série A:n Atlético Paranaensessa ja Club de Regatas Vasco da Gamassa.


title: Mosquito (jalkapalloilija)

text: Mosquiton ja muiden nuorten brasilialaisjalkapalloilijoiden elämää kuvattiin Ylellä kesäkuussa 2014 näytetyssä "Mata mata - unelmien jalkapallo"-dokumentissa.


title: Red Devils Chojnice

text: Red Devils Chojnice on puolalainen futsaljoukkue, joka pelaa Puolan korkeimmalla sarjatasolla Futsal Ekstraklasa. Joukkue perustettiin 1995.


title: Final Masquerade

text: Final Masquerade on Linkin Parkin vuonna 2014 julkaistun kuudennen studioalbumin, "The Hunting Party", kolmas single, joka julkaistiin 8. kesäkuuta 2014. Kappaleen ensisoitto oli MTV:llä samana päivänä.


title: Kawhi Leonard

text: Kawhi Anthony Leonard (s. 29. kesäkuuta 1991 Los Angeles, Kalifornia) on yhdysvaltalainen koripalloilija, pelipaikaltaan pieni laitahyökkääjä. Hän edustaa NBA-liigassa pelaavaa Toronto Raptorsia.


title: Kawhi Leonard

text: Leonard oli vuoden 15. varaus.


title: Kawhi Leonard

text: Kaudella 2013–2014 Leonard voitti San Antonio Spursissa NBA:n mestaruuden. Hänet valittiin myös . Vuosina 2015 ja 2016 Leonard voitti n palkinnon. Vuonna 2016 hänet myös valittiin ensimmäisen kerran un.


title: Kawhi Leonard

text: Kaudeksi 2018–2019 Leonard siirtyi Toronto Raptorsiin.


title: Kawhi Leonard

text: Leonardin isä Mark ammuttiin kuoliaaksi vuonna 2008 hänen omistamassaan autopesulassa Comptonissa, Kaliforniassa. Hän oli kuollessaan 43-vuotias.


title: Daniel Grillfors

text: Henry Daniel Grillfors (s. 2. heinäkuuta 1982 Enköping, Ruotsi) on ruotsalainen jääkiekkopuolustaja, joka pelaa SHL-joukkue Mora IK:ssa. Hän toimii joukkueen varakapteenina. Elite Prospects -sivuston Matias Strozykin vuonna 2011 tekemän analyysin mukaan Grillfors on pelityyliltään all around -puolustaja. Hän on pelannut urallaan myös hyökkääjänä.


title: Daniel Grillfors

text: Grillfors on Enköpings SK:n kasvatti. Hän pelasi joukkueessa ensimmäiset miesten pelinsä vain 15-vuotiaana Ruotsin II-divisioonassa kaudella 1997–1998. Kaudeksi 1998–1999 Grillfors siirtyi Västerås IK:n junioreihin. Hän nousi Västeråsin miesten II-divisioonajoukkueeseen kaudella 2000–2001, jolloin Grillfors toimi vain 18-vuotiaana joukkueen kapteenina. Hän oli kauden päätteeksi nostamassa Västeråsia I-divisioonaan. Vain vuotta myöhemmin Grillfors nousi joukkueen kanssa sarjatasoa ylemmäs Allsvenskaniin.


title: Daniel Grillfors

text: Västeråsin ensimmäisellä Allsvenskan-kaudella 2001–2002 Grillfors voitti joukkueensa sisäisen tehotilaston lukemalla +14. Kaudella 2004–2005 hän oli Västeråsin tehokkain puolustaja tehoilla 11+21=32, joilla Grillfors sijoittui koko Allsvenskanin puolustajien pistepörssissä neljänneksi. Kaudeksi 2005–2006 Västerås IK Ungdom muutti nimensä VIK Västerås HK:ksi. Grillfors oli tehoilla 6+12=18 joukkueen tehokkain puolustaja Rikard Ekströmin kanssa ja jakoi Västeråsin sisäisen tehotilaston voiton Patrik Juhlinin kanssa lukemalla +9. Siirtotakarajalla hän siirtyi kuitenkin Elitserien-joukkue HV71:een, jossa Grillfors pelasi yhdeksän ottelua sekä runkosarjassa että pudotuspeleissä tehden yhteensä tehot 1+2=3.


title: Daniel Grillfors

text: Ensimmäisellä kokonaisella Elitserien-kaudellaan 2006–2007 Grillfors teki 50 runkosarja- ja 14 playoff-ottelussa tehot 2+5=7. Kauden 2007–2008 päätteeksi hän voitti Ruotsin-mestaruuden. Kausi 2008–2009 päättyi Elitserien-hopeaa ja kausi 2009–2010 taas Ruotsin-mestaruuteen. Kaudella 2011–2012 Grillfors teki Elitserienin yhden kauden piste-ennätyksensä tehoilla 11+9=20. Hän oli HV71:n eniten maaleja tehnyt puolustaja.


title: Daniel Grillfors

text: Kaudeksi 2012–2013 Grillfors siirtyi kaksivuotisella sopimuksella Linköpings HC:hen. Runkosarjan 2013–2014 lopulla, helmikuussa 2014 hän siirtyi loppukaudeksi Sveitsin National League A:ssa pelaavaan SC Berniin. Kaudeksi 2015–2015 Grillfors siirtyi vuoden mittaisella sopimuksella SM-liigajoukkue Helsingin IFK:hon. Helmikuussa 2015 hän teki joukkueen kanssa kaksivuotisen jatkosopimuksen.


title: Daniel Grillfors

text: Kaudeksi 2015–2016 Grillfors nimettiin HIFK:n varakapteeniksi. Hän pelasi kuitenkin loukkaantumisten takia vain 43 runkosarja- ja kuusi playoff-ottelua. Grillfors voitti kauden päätteeksi SM-hopeaa. Toukokuussa 2016 hän teki vuoden mittaisen jatkosopimuksen HIFK:n kanssa. Kaudella 2016–2017 Grillfors voitti Mestarien liigassa joukkueen sisäisen tehotilaston lukemalla +4.


title: Daniel Grillfors

text: Grillfors palasi kaudeksi 2017–2018 kotimaahansa ja siirtyi kaksivuotisella sopimuksella SHL:n (ent. Elitserien) nousijajoukkue Mora IK:hon. Hänet nimettiin joukkueen varakapteeniksi.


title: Daniel Grillfors

text: Grillforsin pikkuveli Jonas on pelannut myös jääkiekkoa.


title: Julian Wruck

text: Julian Wruck (s. 6. heinäkuuta 1991 Brisbane, Queensland) on australialainen kiekonheittäjä.


title: Julian Wruck

text: Wruck on opiskellut ja harjoitellut Yhdysvalloissa Texas Techin sekä UCLA:n yliopistoissa. Hänen ensimmäiset aikuisten arvokisansa olivat vuoden 2012 olympialaiset, joissa hän ei kuitenkaan selvinnyt karsinnasta loppukilpailuun.


title: Julian Wruck

text: Lähde: IAAF


title: Richard Ayoade

text: Richard Ellef Ayoade [ajou'a:di:] (s. 12. kesäkuuta 1977 Lontoo) on brittiläinen käsikirjoittaja, näyttelijä ja ohjaaja, joka on näytellyt muun muassa roolissa televisiosarjassa "IT-porukka" ja ohjannut kehutun elokuvan "The Double - Kaksoisolento".


title: Richard Ayoade

text: Richard Ayoade syntyi Lontoossa Whipps Crossissa. Hänen sukujuurensa ovat kansainväliset: isä Layide Ade Laditi Ayoade on nigerialainen ja äiti Dagny Amalie o.s. Baassuik on norjalainen. Perhe muutti Ipswichiin, kun Richard oli nuori.


title: Richard Ayoade

text: Ayoade kävi koulunsa Ipswichissä ja opiskeli sen jälkeen Cambridgen yliopiston St Catharine’s Collegessa oikeustiedettä vuosina 1995–1998. Hän aloitti näyttelemisen jo opiskeluaikanaan Footlights-harrastelijateatterissa ja kirjoitti teatterille näytelmiä.


title: Richard Ayoade

text: Televisiouransa Ayoade aloitti vuonna 2004, kun hänen ja Matthew Holnessin kauhukomediasarja "Garth Marenghi’s Darkplace" pääsi Channel 4:n ohjelmistoon. Hänellä oli myös pieni rooli elokuvassa "Peter Sellersin elämä". Vuonna 2006 alkanut tilannekomedia "IT-porukka" teki hänestä kuuluisan. Hänen roolinsa Maurice Mossina palkittiin Monte Carlossa vuonna 2008, ja vuonna 2013 roolityö palkittiin Baftalla.


title: Richard Ayoade

text: Vuonna 2012 Ayoade esiintyi valkokankaalla toimintakomediassa "Korttelivahdit". Syksyllä 2013 hän ryhtyi toiseksi kapteeniksi komedialliseen paneelikeskusteluohjelmaan "Was It Something I Said?"


title: Richard Ayoade

text: Ayoade on ohjannut kaksi näytelmäelokuvaa. Esikoisohjaus "Submarine" (2010) perustuu Joe Dunthornen samannimiseen romaaniin, walesilaisen nuorukaisen kasvukertomukseen. Elokuvan "The Double" (2013) päärooleissa esiintyvät Jesse Eisenberg ja Mia Wasikowska, ja elokuvassa nähdään Dannyn lauluesitys kohtauksessa, joka parodioi Aki Kaurismäen elokuvatyyliä.


title: Richard Ayoade

text: Richard Ayoaden puoliso on ollut Lydia Fox vuodesta 2007, ja heillä on yksi tytär.


title: Rory Calhoun

text: Rory Calhoun (oikealta nimeltään "Francis Timothy McCown", 8. elokuuta 1922 Los Angeles – 28. elokuuta 1999 Burbank) oli yhdysvaltalainen elokuva- ja televisionäyttelijä.


title: Rory Calhoun

text: Ennen näyttelijänuraansa Calhoun toimi nyrkkeilijänä, metsurina, rekkakuskina ja karjapaimenena. Hänen esikoiselokuvansa oli "Something for the Boys" vuonna 1944. Pitkä ja komea mies esitti pääosia westerneissä kuten "Joki, jolta ei ole paluuta" ("River of No Return", 1954) ja näytteli televisiosarjassa "The Texan" (1958–1960). Hänen tunnetuimpia elokuviaan ovat "Laulu sydämessäni" ("With a Song in My Heart", 1952) ja "Kuinka miljonääri naidaan" (1953).


title: Markus Lindahl

text: Markus Lindahl (s. 23. tammikuuta 1975) on aktiiviuransa lopettanut suomalainen pikajuoksija. Hän edusti koko uransa ajan HIFK-Friidrottia ja hänen valmentajanaan toimi vuodesta 1992 lähtien Petteri Jouste. Kalevan kisoista Lindahl saavutti pronssia 100 metrin juoksussa vuonna 1996 sekä pronssia 200 metrin juoksussa vuonna 1994. Virallisissa kilpailuissa hän ei ole esiintynyt vuoden 1997 jälkeen.


title: Jukka Vähä-Vahe

text: Yrjö Jukka Vähä-Vahe (s. 12. helmikuuta 1965 Turku) on aktiiviuransa lopettanut suomalainen kestävyysjuoksija. Hän edusti koko kilpailu-uransa ajan Maarian Mahtia. Aikuisten SM-kisoista Vähä-Vahe saavutti kaikkiaan seitsemän mitalia. Maratonilla hän saavutti kaksi hopeaa vuosina 1996 ja 1998, puolimaratonilla hopeaa vuonna 1997 sekä 20 kilometrin tiejuoksussa kolme hopeaa vuosina 1990, 1993 ja 1995 sekä pronssia vuonna 1992.


title: Jukka Vähä-Vahe

text: Kansainvälisissä kilpailuissa Vähä-Vahe on edustanut Suomea kahteen otteeseen. Vuonna 1994 Helsingissä järjestetyissä EM-kisoissa hän oli maratonilla sijalla 47. ja vuonna 1993 puolimaratonin MM-kisoissa sijalla 79.


title: Jukka Vähä-Vahe

text: Virallisissa kilpailuissa Vähä-Vahe ei ole esiintynyt vuoden 2001 jälkeen.


title: Pekka Rantakari

text: Pekka Rantakari (s. 17. syyskuuta 1968) on aktiiviuransa lopettanut suomalainen kestävyysjuoksija. Hän edusti koko uransa ajan Helsingin Kisa-Veikkoja ja hänen valmentajanaan toimi Mikael Fogelholm. Aikuisten SM-kisoista Rantakari saavutti yhden mitalin ollen maratonin pronssilla vuonna 1996. Virallisissa kilpailuissa hän ei ole esiintynyt vuoden 2011 jälkeen.


title: Reima Venhe

text: Reima Venhe (s. 5. marraskuuta 1972) on aktiiviuransa lopettanut suomalainen pituushyppääjä. Hän edusti vuodesta 2005 lähtien Joensuun Katajaa ja tuota ennen hänen seuraan oli Ikaalisten Urheilijat. Kalevan kisoista Venhe saavutti pituushypyn pronssia vuonna 1996. Virallisissa kilpailuissa hän ei ole esiintynyt vuoden 2007 jälkeen.


title: Petri Nykänen

text: Petri Antero Nykänen (s. 6. huhtikuuta 1973 Ähtäri) on aktiiviuransa päättänyt suomalainen kymmenottelija. Seuratasolla hän edusti Ähtärin Urheilijoita ja vuodesta 2003 lähtien Tampereen Pyrintöä. Hänen valmentajanaan toimi vuoteen 1995 asti Raimo Kuoppa-aho ja vuodesta 1996 Antti Haapalahti. Kalevan kisoista Nykänen saavutti kymmenottelussa kaksi mitalia; hopeaa vuonna 1996 ja pronssia vuonna 1995. Lisäksi hän saavutti sisäratojen SM-kisoista kaikkiaan viisi mitalia. Seitsenottelusta hän saavutti kaksi kultaa vuosina 1997 ja 1999 sekä kaksi pronssia vuosina 1995 ja 1996, minkä lisäksi hän voitti seiväshypyn pronssia vuonna 1996, sekä Suomen mestaruuden alle 23-vuotiaiden 10-ottelussa 1995. Virallisissa kilpailuissa hän ei ole esiintynyt vuoden 2003 jälkeen.


title: Pekka Lahtinen

text: Pekka Ilmari Lahtinen (s. 30. joulukuuta 1970 Jämsä) on aktiiviuransa päättänyt suomalainen kymmenottelija. Seuratasolla hän edusti vuodesta 1992 lähtien Tampereen Pyrintöä ja hänen valmentjanaan toimi vuodesta 1987 lähtien Juha Flinck. Kalevan kisoista Lahtinen saavutti kymmenottelun hopeaa vuonna 1994 sekä kaksi pronssia vuosina 1993 ja 1996. Lisäksi hän saavutti sisäratojen SM-kisoista seitsenottelussa kolme hopeaa vuosina 1992, 1994 ja 1996 sekä sekä pronssia vuonna 1993. Virallisissa kilpailuissa hän ei ole esiintynyt vuoden 2011 jälkeen.


title: Tuomo Keski-Ojala

text: Tuomo Reijo Juhani Keski-Ojala (s. 21. kesäkuuta 1961 Kannus) on aktiiviuransa päättänyt suomalainen kestävyysjuoksija. Hän edusti vuodesta 1996 lähtien Teivo Stayersia ja vastasi koko uransa ajan itse omasta valmennuksestaan. Kalevan kisoista Keski-Ojala saavutti 10 000 metrin juoksun pronssia vuonna 1996. Lisäksi hän saavutti kaksi kultaa 20 kilometrin tiejuoksussa vuosina 1992 ja 1993 sekä pronssia 12 kilometrin maastojuoksussa vuonna 1996. Virallisissa kilpailuissa hän ei ole esiintynyt vuoden 2009 jälkeen.


title: Harry Halén

text: Harry Thorvald Halén (s. 24. toukokuuta 1943 Helsinki) on suomalainen orientalisti. Hän on tutkinut myös autonomian aikana Suomeen sijoitettujen venäläisten sotilasyksikköjen historiaa.


title: Harry Halén

text: Ruotsinkieliseen perheeseen syntyneen Halénin isä Tor Holger Halén oli myyjä ja muusikko joka soitti ajoittain Dallapé-orkesterissa. Hän kiinnostui jo kouluaikana itämaisista kielistä ja uskonnoista ja hankki niitä käsitelleitä teoksia Helsingin antikvariaateista.


title: Harry Halén

text: Halén opiskeli Helsingin yliopistossa altailaisia kieliä, sanskritia ja indologiaa sekä venäjän kieltä ja kirjallisuutta valmistuen filosofian kandidaatiksi 1970 ja lisensiaatiksi 1974. Hän työskenteli yliopiston Aasian ja Afrikan kielten ja kulttuurien laitoksella amanuenssina 1973–2005.


title: Harry Halén

text: Halén on julkaissut vuodesta 1994 alkaen "Unholan aitta: menneen maailman muistoja" -nimisessä kirjasarjassa muun muassa autonomian ajan keisarillisen Venäjän armeijan Suomeen sijoitettujen yksikköjen historiaan liittyvää materiaalia. Hän on pitänyt esitelmiä ja julkaissut kirjallista materiaalia Carl Gustaf Emil Mannerheimin vuosina 1906–1908 Keski-Aasiaan tekemästä tiedustelu- ja tutkimusretkestä.Nimimerkillä "Merimies H.":


title: Michael Tørnes

text: Michael Elvers Tørnes (s. 8. tammikuuta 1986 Herlev, Tanska) on tanskalainen jalkapallomaalivahti, joka edustaa Tanskan Superliigassa pelaavaa Odense BK:ta.


title: Michael Tørnes

text: Tørnes debytoi Brøndby IF:n edustusjoukkueessa kaudella 2009–2010 ja seuraavalla kaudella hän nousi aloituskokoonpanoon vakituisen maalivahdin Stephan Andersenin loukkaannuttua. Jäätyään vähälle peliajalle Brøndbyssä, Tørnes purki sopimuksensa ja liittyi maaliskuussa 2014 Veikkausliigassa pelanneeseen Helsingin Jalkapalloklubiiin. Kauden aikana hän rikkoi Veikkausliigan ennätyksen pelattuaan 960 minuuttia perättäin päästämättä maalia. Edellinen ennätys (882 minuuttia) oli András Vilnrotterin hallussa kaudelta 2002.


title: Kalle Hakkarainen

text: Kalle Pekka Antti Hakkarainen (8. joulukuuta 1940 Rautalampi – 19. toukokuuta 2014 Suolahti, Äänekoski) oli suomalainen maratonjuoksija, joka edusti Rautalammin Urheilijoita ja myöhemmin Suolahden Urhoa.


title: Kalle Hakkarainen

text: Hakkarainen juoksi vuosina 1968–1976 yli 20 maratonia. Vuonna 1971 hän juoksi ennätyksekseen siihen mennessä historian neljänneksi nopeimpana suomalaisena ajan 2.18.01,2. Samana vuonna hän sijoittui yhdeksänneksi Helsingin EM-kilpailuissa. SM-mitaleja Hakkaraiselle kertyi maratonilta neljä: kulta 1970, hopea 1971 ja pronssi 1968 sekä 1969. Hakkarainen kuoli Suolahdessa 19. toukokuuta 2014, 73-vuotiaana.


title: Hetkipalvelus

text: Hetkipalvelus on kristillisen kirkon vuorokauden eri hetkinä vietettävä rukous päivän pyhittämiseksi. Se koostuu pääosin psalmeista, hymneistä ja Raamatun lukukappaleista. Eukaristisen liturgian ohella hetkipalvelus muodostaa tärkeimmän osan kirkon julkisesta rukouksesta, erotuksena yksityisestä hartaudenharjoituksesta. Hetkipalveluksen tärkeimpänä osana on perinteisesti pidetty psalmien rukoilemista joko laulaen tai puhuen. Sanalla hetkipalvelus tarkoitetaan koko sitä palvelusten joukkoa ja tyyppiä, jonka päivän rukoushetket muodostavat. Sanalla voidaan myös viitata yksittäiseen rukoushetkeen.


title: Hetkipalvelus

text: Hetkipalvelusperinteet vaihtelevat; luostarikirkoissa noudatetaan paljon laajempaa hetkipalveluskäytäntöä kuin seurakuntakirkoissa. Lisäksi lännen ja idän kirkkojen välillä on eroja liturgisessa perinteessä. Läntisessä perinteessä rukoushetket ovat historiallisesti olleet pääsääntöisesti vigilia tai matutina, laudes, prima, tertia, seksta, nona, vesper ja kompletorio. Itäisessä perinteessä rukoushetkiä ovat ehtoopalvelus, ehtoonjälkeinen palvelus, puoliyöpalvelus vigilia, aamupalvelus, sekä neljä ns. "hetkeä": ensimmäisen, kolmannen, kuudennen ja yhdeksännen tunnin hetket.


title: Hetkipalvelus

text:
Suomen evankelis-luterilaisessa kirkossa on käytössä näistä rukoushetkistä laudes, ad sextam, vesper ja kompletorio. Valon rukousta (lat. "lucernarium") voidaan viettää vesperin tai kompletorion edellä. Sekä katolisessa kirkossa että ortodoksisessa kirkossa käytetään kaikkia perinteisiä rukoushetkiä. Katolisessa kirkossa tehtiin suuri liturgiauudistus Vatikaanin II kirkolliskokouksen jälkeen, jossa myös hetkipalvelusta kevennettiin.
Hetkipalveluksen tausta on Vanhan Testamentin kuvaamassa pappien velvollisuudessa toimittaa ilta- ja aamu-uhreja (2.Moos. 29:38-39). Babylonin vankeuden aikana, jolloin pääsyä temppeliin ei ollut, Tooran lukeminen paikallisissa kokouksissa, synagogissa, kehittyi korvaamaan temppeliuhrit. Juutalaisten palattua pakkosiirtolaisuudesta näiden rukoushetkien vietto siirtyi temppeliin. Aamu- ja iltauhrien lisäksi vietettiin kolmannen, kuudennen ja yhdeksännen tunnin rukouspalvelusta. Uusi testamentti kuvaa, kuinka kristityt jatkoivat näiden rukoushetkien viettämistä (Kolmas hetki: Apt. 2:15; Kuudes: Apt. 10:9; 10: 3, 13). Vaikka apostolit eivät enää osallistuneet veriseen temppeliuhriin, jonka täyttymys nähtiin "leivän murtamisessa" (eukaristiassa), he jatkoivat päivän rukoushetkiin osallistumista (Apt. 3:1). Hetkipalveluksen alkuhistoria on kuitenkin hyvin vaikea kysymys, eikä suoraa yhteyttä juutalaisen ja varhaiskristillisen käytännön välillä voida vetää.


title: Alireza Soleimani

text: Alireza Soleimani Karbalaei (, 2. helmikuuta 1956 Teheran – 21. toukokuuta 2014 Teheran) oli iranilainen vapaapainija, maailmanmestari, Aasian kisojen kultamitalisti ja Aasian mestari.


title: Alireza Soleimani

text: Pääasiassa 130 kg:n painoluokassa kilpaillut Soleimani voitti maailmanmestaruuden Martignyssa 1989 ja Aasian kisojen kultaa Soulissa 1986. MM-kilpailuissa hän sijoittui lisäksi neljänneksi vuonna 1991 ja kuudenneksi vuonna 1985. Aasian mestaruuden Soleimani voitti viidesti, minkä lisäksi hän saavutti yhden AM-pronssin. Kesäolympialaisissa Soleimani kilpaili kahdesti, Montréalissa 1976 ja Barcelonassa 1992, joista jälkimmäisessä sijoittui kuudenneksi. Barcelonassa Soleimani toimi Iranin lipunkantajana.


title: Alireza Soleimani

text: Soleimani kuoli 58-vuotiaana sydäninfarktiin Teheranissa 21. toukokuuta 2014.


title: Hugo Lund

text: Hugo Lund (2. syyskuuta 1872 Hämeenlinna – 11. joulukuuta 1915 Porvoo) oli suomalainen opettaja ja Suomen ensimmäinen sinologi.


title: Hugo Lund

text: Lundin vanhemmat olivat kelloseppä Ferdinand Lund ja Agnes Vilhelmina Lindholm. Hän pääsi ylioppilaaksi 1889 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi ja maisteriksi 1894.


title: Hugo Lund

text: Lund opiskeli klassillista ja nykykiinaa Humboldtin yliopistossa Berliinissä ja Lontoossa. Hän oleskeli Kiinassa vuosina 1899–1901. Lund menetti matkan aikana Helsingin yliopiston kirjastoa varten keräämänsä kirjat ja muun materiaalin boksarikapinan aikana ollessaan Pekingissä kapinallisten piirittämässä lähetystökorttelissa. Hän onnistui kuitenkin hankkimaan uusia teoksia menetettyjen tilalle poikettuaan paluumatkalla Shanghaissa. Lund pystyi toimittamaan Suomeen noin 40 hyllymetriä klassillista kiinalaista kirjallisuutta ja lisäksi pienemmän määrän nykykiinalaisia tekstejä.


title: Hugo Lund

text: Vuodesta 1910 alkaen Lund toimi Porvoon ruotsalaisen klassillisen lyseon suomen kielen opettajana.


title: Hugo Lund

text: Lund oli naimisissa vuodesta 1889 Saima Mathilda Lindellin (1875–1941) kanssa.


title: Dark Matter

text: Dark Matter on vuonna 2007 ensi-iltansa saanut Chen Shi-zhengin ohjaama draamaelokuva. Se palkittiin Sundancen elokuvajuhlilla Alfred P. Sloan -palkinnolla. Elokuvan pääosissa ovat Liu Ye, Aidan Quinn ja Meryl Streep.


title: Violeta Dinescu

text: Violeta Dinescu (s. 13. heinäkuuta 1953 Bukarest) on romanialainen säveltäjä ja professori, joka on asunut Saksassa vuodesta 1982. Hän opiskeli sävellystä kotimaassaan muun muassa Myriam Marben johdolla 1970-luvulla ja suoritti myöhemmin musikologian opintoja Heidelbergissä. Dinescu on voittanut useita palkintoja, kuten Carl Maria von Weber -palkinnon vuonna 1985 teoksella "Hunger und Durst". Dinescu on opettanut Bukarestissa, Saksan kaupungeissa ja luennoitsijana myös Etelä-Afrikassa sekä Yhdysvalloissa.


title: Violeta Dinescu

text: Dinescun kustantaja on Verlag Dohr.


title: Violeta Dinescu

text: Dinescun näyttämö-, orkesteri-, kamarimusiikki-, vokaali-/kuoro- ja pianoteoksia on esitetty eri puolilla maailmaa. Näyttämöteosten joukossa ovat kamarioopperat "Hunger und Durst" (1985), "Eréndira" (1992) ja "Schachnovelle" (1994) sekä lastenooppera "Der 35. Mai" (1986).


title: Rendition – poikkeuksellinen luovutus

text: Rendition – poikkeuksellinen luovutus ("Rendtion") on vuonna 2007 ensi-iltansa saanut Gavin Hoodin ohjaama jännityselokuva. Sen pääosissa ovat Jake Gyllenhaal, Reese Witherspoon, Peter Sarsgaard, Alan Arkin ja Meryl Streep.


Luettelo Sveitsin NLA-liigassa jääkiekkoilleista suomalaisista. Jo vuonna 1916 perustetussa Sveitsin pääsarjassa ensimmäisinä suomalaisina pelasivat HC Luganon Henry Leppä ja EV Zugin pelaajavalmentaja Jorma Peltonen kaudella 1976–1977.


title: Luettelo Sveitsin NLA-liigassa jääkiekkoilleista suomalaisista

text: "Päivitetty ennen kautta 2018–2019"


title: Elvi Minkkinen

text: Elvi Vilhelmiina Minkkinen (s. 3. heinäkuuta 1928 Viitasaari) on suomalainen 800 metrin juoksija. Hänen ennätyksensä on 2.17,9 käsiajanotolla. Hän edusti aktiivivuosinaan Viitasaaren Viestiä. Hän oli Suomen maaottelujoukkueen jäsen vuosina 1953–1955. Hän saavutti 800 metrillä SM-kultaa vuosina 1952 ja 1953, hopeaa vuosina 1950, 1951, 1954, 1955 ja pronssia 1956.


title: Andrew Valmon

text: Andrew Orlando Valmon (s. 1. tammikuuta 1965 Brooklyn, NY, Yhdysvallat on yhdysvaltalainen 400 metrin juoksija. Hän opiskeli Seton Hallin yliopistossa viestintää ja valmistui vuonna 1987. Andrew Valmon on naimisissa Meredith Raineyn kanssa, joka myös on ollut olympiatason juoksija.


title: Andrew Valmon

text: Valmon voitti 4 × 400 metrin viestijuoksussa olympiakultaa vuoden 1988 ja 1992 olympiakisoista Soulissa ja Barcelonassa. Maailmanmestaruuskilpailuista Valmon saavutti hopeaa 1991 Tokiosta ja kultaa 1993 Stuttgartista. Sisäratojen MM-kilpailuista hän saavutti hopeaa vuonna 1991. Hänen oma ennätyksensä 44,28 s on vuodelta 1992. Urheilu-uransa jälkeen Valmon oli juoksuvalmentajana Georgetownin yliopistossa vuosina 1999–2003 ja on työskennellyt tämän jälkeen Marylandin yliopiston juoksuvalmentajana.


title: Andrew Valmon

text: 2012 Lontoon olympialaisissa Valmon oli Yhdysvaltain yleisurheilujoukkueen valmentaja.


title: Abderrahim Achakhir

text: Abderrahim Achakhir (, s. 15. joulukuuta 1986 Mohammédia) on marokkolainen jalkapalloilija. Laitapuolustajana pelaava Achakhir edustaa Marokon GNF 1:ssä FAR Rabatia.


title: Abderrahim Achakhir

text: Achakhir pelasi ensimmäisen maaottelunsa Marokon paidassa 8. tammikuuta 2013 harjoitusottelussa Sambiaa vastaan.


title: Anas Zniti

text: Anas Zniti (, s. 28. lokakuuta 1988 Fès) on marokkolainen jalkapalloilija. Maalivahtina pelaava Zniti edustaa Marokon Botolassa FAR Rabatia.


title: Anas Zniti

text: Zniti aloitti jalkapalloilun Maghreb Fèsin junioreissa ja myöhemmin jatkoi uraansa joukkueen edustuksessa vuonna 2009. Zniti saavutti menestystä Maghreb Fès riveissä kausina 2009–2010 ja 2010–2011. Joukkue jäi toiseksi Marokon cupissa vuonna 2010, mutta sitä vastoin voitti cupin seuraavana vuotena 2011. Samana vuonna Zniti juhli CAF Confederation Cupin mestaruutta.


title: Anas Zniti

text: Kesällä 2013 Zniti siirtyi FAR Rabatiin.


title: Sinitaivas (yhtye)

text: Sinitaivas on suomalainen iskelmämusiikkia soittava tanssiorkesteri, joka perustettiin vuonna 2007.


title: Sinitaivas (yhtye)

text: lähde


title: Radonkaivo

text: Radonkaivolla on joissain tilanteissa mahdollista pienentää sisäilman radonpitoisuutta. Radonkaivo toteutetaan tyypillisesti rakennuksen ulkopuolelle. Kaivon alipaine ohjaa radonpitoisen huokosilman hallitusti pois ulospuhallusputkesta. Ennen radonkaivon asennusta tulee kohteessa olla suoritettuna asianmukaiset radonmittaukset. Puutteellisin mittauksin ei ole kannattavaa lähteä kaivoa asentamaan. Mittauksia tehdään seitsemän vuorokautta ennen ja jälkeen kaivon asennuksen.


title: Radonkaivo

text:
Radonkaivon ulospuhallusputki on sijoitettava aina riittävän kauas ja korkealle (kork.suositus 2m) oleskelualueista.
Poistoputki suositellaan asennettavaksi rakennuksen vesikattolinjan yläpuolelle.


title: Radonkaivo

text: Markkinoilla on radonkaivoja, joiden nimitys on harhaanjohtava. Monessa tapauksessa on kuitenkin kyse imupisteestä. Radonkaivo tulee asentaa aina riittävän syvälle (tyypillisesti 3–5 m), jotta virtauskentästä varmistutaan.


title: Radonkaivo

text: Radonkaivot ovat jatkuvasti energiaa kuluttavia laitteita ja säännöllisesti huollettavia. Radonkaivojen oikeat säädöt varmistetaan aina mittauksin, joista tehdään pöytäkirjat. Markkinoilla on vanhan ja uuden tekniikan radonkaivoja. Uuden tekniikan kaivoissa energian kulutus on noin puolet vanhan tekniikan kaivosta. Täydellä teholla pyörivät ja vanhan tekniikan radonkaivot kuluttavat vuodessa satoja euroja sähkölaskussa ylimääräistä todelliseen tarpeeseen nähden.


title: Radonkaivo

text: Radonkaivon todellista toiminta-aluetta on hankala arvioida, joten valmistajan ilmoittamia peitto-alueita ei tule suunnitellussa ottaa kirjaimellisesti. Oleellisinta on tietää lähtötiedot kaikkien kohteiden radonpitoisuudesta tarvesuunnittelua varten.


title: Radonkaivo

text: Radonkaivojen toiminta saattaa häiriintyä pohjavesistä tai jäätyneistä putkistoista. Kaivojen toimintaa tulee tarkistella aina säännöllisesti mittauksin.


title: Dunkerquen taistelu

text: Dunkerquen taistelu oli toisessa maailmansodassa Saksan ja liittoutuneiden joukkojen välinen Dunkerquen kaupungin hallinnasta käyty taistelu, joka alkoi 26. toukokuuta ja päättyi 4. kesäkuuta 1940 saksalaisten vallattua kaupungin vangiten 40 000 kaupungin puolustajaa. Taistelun aikana kaupungista evakuoitiin arviolta 338 226 sotilasta Britteinsaarille.


title: Dunkerquen taistelu

text: Saksan hyökkäys Ranskaan alkoi 10. toukokuuta 1940. 20. toukokuuta he olivat edenneet Englannin kanaalille katkaisten Britannian siirtoarmeijalta yhdeyden Ranskan 1. armeijaan, joka piiritettiin Lilleen. Saksalaiset pysäyttivät joukkojensa etenemisen 24. toukokuuta, mikä antoi liittoutuneille aikaa järjestää ja evakuoida joukkonsa Dunkerqueen. Arviolta 400 000 liittoutuneiden sotilasta oli piiritettynä Dunkerqueen. Saksalaiset aloittivat hyökkäyksen Dunkerqueen 26. toukokuuta kaikilta rintamilta. Britit aloittivat samanaikaisesti Operaatio Dynamon, jossa he 11 päivän ajan evakuoivat joukkonsa Englantiin. Yli 861 alusta osallistuivat evakuointiin. Näistä 243 upotettiin operaation aikana, mukaan lukien yhdeksän hävittäjää. Britit menettivät 177 lentokonetta puolustaessaan aluksia ja saksalaiset 240.


title: Dunkerquen taistelu

text: 3. kesäkuuta saksalaiset olivat vain kolmen kilometrin päässä kaupungista. Seuraavana päivänä brittien evakuoitua viimeisetkin joukkonsa kaupungista saksalaiset etenivät kaupungin satamaan ja nostivat hakaristilipun kaupungin valtauksen merkiksi. Viimeiset kaupunkia puolustaneet 40 000 ranskalaissotilasta antautuivat saksalaisille. Saksalaiset saivat merkittävän sotasaaliin brittien hylättyä kaiken raskaan sotakalustonsa kuten ajoneuvot ja tykit. Saaliiksi saatiin 880 kenttätykkiä, 310 suuren kaliiperin tykkiä, 500 ilmatorjuntatykkiä, 850 panssarintorjuntatykkiä, 11 000 konekivääriä, noin 700 panssarivaunua, 20 000 moottoripyörää ja 45 000 moottoroitua ajoneuvoa. Dunkerquen valtauksen jälkeen saksalaiset aloittivat "Fall Rotin" eli operaatio Punaisen, jossa joukot etenivät Ranskan eteläosiin. Pariisi vallattiin 14. kesäkuuta. Tulitauko solmittiin 17. kesäkuuta ja Saumurissa käydyn puolustustaistelun jälkeen Ranska antautui Saksalle 22. kesäkuuta 1940.


title: 2,4-dinitrotolueeni

text: 2,4-Dinitrotolueeni (CHNO) on nitrattu aromaattinen yhdiste. Sitä käytetään orgaanisessa synteesissä valmistettaessa räjähteitä ja lähtöaineita väriaineiden ja polymeerien valmistukseen. 2,4-Dinitrotolueenin kanssa isomeerisia yhdisteitä ovat 2,3-, 2,5-, 2,6-, 3,4- ja 3,5-dinitrotolueenit.


title: 2,4-dinitrotolueeni

text: Huoneenlämpötilassa 2,4-dinitrotolueeni on keltaisia tai oransseja kiteitä. Yhdiste liukenee vain heikosti veteen, mutta liukenee paremmin useisiin orgaanisiin liuottimiin ja hiilidisulfidiin. Kuumennettaessa se saattaa hajota räjähdysmäisesti. 2,4-Dinitrotolueenin nitroryhmät voidaan pelkistää aminoryhmiksi ja muodostuva tuote riippuu käytetystä pelkistimestä. Käytettäessä vetyä ja Raney-nikkeliä tai rautaaa muodostuu 2,4-tolueenidiamiinia, tina(II)kloridin avulla tai happaman sinkkikloridin avulla muodostuu 2-amino-4-nitrotolueenia ja ammoniumsulfidi tai vedytys platinan toimiessa katalyyttinä muodostuu 4-amino-2-nitrotolueenia. Yhdiste voidaan myös hapettaa 2,4-dinitrobentsoehapoksi kaliumpermanganaatilla.


title: 2,4-dinitrotolueeni

text: 2,4-dinitrotolueeni on myrkyllistä ja ärsyttää voimakkaasti hengitysteitä. Yhdiste aiheuttaa methemoglobiinin muodostumista vereen, mikä johtaa ihon sinistymiseen. Aine voi myös olla kasvaimia aiheuttavaa eli karsinogeenista.


title: 2,4-dinitrotolueeni

text: 2,4-Dinitrotolueenia voidaan valmistaa nitraamalla p-nitrotolueenia väkevien typpihapon ja rikkihapon seoksella. Lähtöaineena voidaan käyttää myös nitrotolueenien seosta. Tuotteeksi saadaan eri dinitrotolueenien seos, jossa suurin osa on 2,4-dinitrotolueenia. Eri isomeerit erotetaan toisistaan kiteyttämällä.


title: 2,4-dinitrotolueeni

text: Suurin osa valmistetusta 2,4-dinitrotolueenista vedytetään 2,4-tolueenidiamiiniksi, jota käytetään värien ja tolueenidi-isosyanaatin valmistuksessa. 2,4-Dinitrotolueenista voidaan valmistaa myös 4-nitro-p-toluidiinia ja nitraamalla trinitrotolueenia.


title: Juuso Sohlo

text: Juuso Sohlo (s. 3. huhtikuuta 1975 Oulu) on aktiiviuransa lopettanut suomalainen keskimatkan juoksija. Hänen seuranaan oli koko hänen uransa ajan Espoon Tapiot ja hänen valmentajanaan toimi Esko Sohlo. Kalevan kisoista Sohlo saavutti pronssia 800 metrin juoksussa vuonna 1996. Virallisissa kilpailuissa hän ei ole esiintynyt vuoden 2012 jälkeen.